Begini Cara Betul Yang Patut Ibu-Ibu Lakukan  Jika Mahu Peti Ais Nampak Kemas  & Bersih.

Peti sejuk atau juga peti ais ibarat peti harta karun yang menempatkan segala macam termasuklah makanan yang sudah di masak, makanan mentah, minuman, buah-buahan, sayuran. Tidak ketinggalan barangan basah seperti ikan, daging, ayam dan sebagainya.

Menyusun barangan di dalam peti ais supaya tampak kemas dan teratur tidak lah sesukar mana, asalkan anda bijak melakukannya.

SEMINGGU sekali hani akan luangkan sikit masa untuk kemas peti ais. Selalunya hari Khamislah sebab nak kena check apa lagi bahan mentah yang masih ada dalam peti ais untuk plan minggu depan punya menu pulak.

Boleh pasang lapik kat setiap shelf. Sekarang dah trend orang pasang glass wallpaper kan? Cantik-cantik semua.
Hani dari 3-4 tahun dulu memang setia pakai placemats dari mr. diy je. Hani prefer pakai placemats sebab senang nak tanggalkan placemats untuk pergi cuci kalau placemats tu kotor (tak payah keluarkan tray). Lagi pulak hani suka tukar-tukar style kejap corak bunga-bunga kejap corak lain.

Apa pun, tips hani kalau nak pakai placemats, pilih yang transparent bukan yang legap sebab yang legap menghalang cahaya dari tembus hingga ke shelf paling bawah. Kalau gelap sangat peti ais tu kang tak nampak pulak isi harta karun kat shelf bawah-bawah dan area belakang-belakang.

Pilih satu atau dua warna tema bekas yang nak disimpan dalam peti ais.
Untuk setiap container, jika ada, pilih bekas bertapak empat segi dari berbentuk bulat. Jimat ruang dan lebih kemas dari segi visual.
Buat pengkhususan setiap shelf untuk letak apa. Optional: labelkan guna masking tape pun ok.

Detail label pengkhususan setiap shelf ada dalam caption gambar sebagai rujukan.

Shelf pertama (paste)

Untuk letak pes (contohnya pes bawang merah, cili kering, bawang putih dan bawang putih + halia) letak di shelf paling atas, senang nak ambil sebab ni barang dalam peti ais yang selalu keluar masuk. So letak paling atas senang nak ambil.

Shelf kedua (today):

Ni bahagian untuk letak protein yang akan dimasak untuk “hari ini”. Sebelum keluar pergi kerja pagi-pagi atau sebelum tidur, protein akan diturunkan dari bahagian freezer ke bahagian chiller dan hani letak kat sini.

Shelf kedua (leftover):

Ni bahagian untuk letak lebihan makanan. Simpan dalam bekas bertutup dan bekas microwave-able atau tahan panas kukusan. Sebab nak panaskan nanti senang.
Seeloknya kalau simpan lauk tu kat bahagian chiller, kena makan lauk tu dalam masa tiga hari. Kalau agak-agak nak simpn lama nak makan balik minggu depan ke, letak kat bahagian freezer.
Kalau hani teringat, akan tulis tarikh lauk guna pelekat je, kalau tak hani just check semula dengan jadual menu mingguan hani bila hani masak lauk tu.

Shelf ketiga (dry foods):

Ni bahagian untuk letak makanan kering. Macam hani simpan ikan bilis, asam keping, belacan, asam jawa. Barang-barang ni sebenarnya boleh je letak luar atau dalam peti ais, takde masalah.
Shelf keempat (vegetables):

Untuk letak sayur yang gunakan teknik rendaman dan daun-daun (kari, limau, kunyit, kesum dll)

Vegetables drawer:

Tempat letak sayur-sayur yang dimasukkan dalam ziplock bag. Pastikan sayur dalam ziplock bag tak dihimpap dengan sayur lebih berat atau besar.

Shelf pertama:

Kawasan paling tak sejuk dalam peti ais. Selalu hani kosongkan takpun hani letak masker homemade.

Shelf kedua:

Letak pes-pes lauk (pes tomyam, pes asam rebus) dan cili jeruk.

Shelf ketiga:

Shelf keempat (condiments):

Untuk letak botol sos dan kicap dan juga susu pekat manis.

Ada yang suka simpan kat luar tapi cara yang sebetulnya ialah kena simpan dalam peti ais. Kalau perasan, label pada botol-botol sos dan kicap ada tertulis “refrigerate after opening”.
Ini untuk mengelakkan pertumbuhan kulat kat sekeliling mulut botol dan penutup botol. So nak simpan kat mana? Kat bahagian pintu peti ais.

SUSU

Ok next susu? Untuk susu dalam tin tak kisah pekat atau cair boleh disimpan dalam peti ais di bahagian pintu peti. Sebelum simpan kena transfer dulu dari bekas tin asal ke dalam bekas bertutup (plastik or kaca).
Elakkan simpan dengan tin-tin sekali dalam peti ais, sebab kita tahu dalam peti keadaannya lembap dengan oksigen boleh mengalakkan pengaratan pada tin. For safety reason. Tu belum lagi kalau terambil terpegang mulut tin tu, tajam ada yang berdarah kang.
Susu segar/susu kotak simpan kat bahagian dalam, jangan simpan kat bahagian pintu. Bahagian pintu suhunya pling tak stabil, berubah ubah bila kita buka tutup pintu peti ais tu. Perubahan suhu yang kerap boleh sebabkan susu cepat rosak.

Cara menyimpan telur dengan betul. Ada dua cara:

1. Simpan di luar peti ais

2. Simpan dalam peti ais (chiller)


“Pastikan Ia Praktikal Untuk Sekeluarga.” Wanita Ini Kongsi Idea Penstoran Dalam Bilik Air Untuk Lebih Child Friendly. Memang Kreatif!

Mempunyai anak kecil di dalam rumah sememangnya menuntut penjagaan yang cukup rapi. Lebih-lebih lagi ruang yang boleh mendatangkan kemalangan atau kecederaan buat mereka. Antaranya termasuklah ruang dapur dan bilik air.

Sememangnya bilik air antara ruang yang cukup sensitif dan ibu bapa kena alert terutama lantainya yang licin boleh menyebabkan anak-anak terjatuh dan sebagainya.

Ayuh kita lihat bagaimana hasilnya. Mana tahu boleh try di rumah sendiri.

Alang2 setiap hari Selasa hani buat deep cleaning bilik air, hani kongsi idea penstoran yg ada dalam bilik air.

Biasalah selalu berangan nak ada bilik air spa-like gitu, tapi memandangkan ni satu satunya bilik air kat rumah sewa ni, Hani pastikan bilik air ni praktikal untuk kita orang sekeluarga (terutamanya untuk budak bertuah Aqil ?)

So deep cleaning bilik air hn merangkumi:

2) Bersihkan lantai dan dinding dgn magic span

3) Spray cermin dengan pencuci cermin

4) Bersihkan dalam sinki dengan magic span

5) Rendam mainan Aqil dengan dettol + air panas

6) Bersihkan rak sabun

7) Bersihkan mangkuk tandas

Dah siap. Total masa: tak sampai 20 minit (tak smpai setengah jam pun sbb hari2 masa mandi kita jirus gosok2 lap2 sikit mana yg patut ?)

P/s : recycle gambar minggu lepas dari IG je ?

Good night. Semoga bermanfaat ?

P/s: Maaf kalau gambar sensitif (bilik air kan? ?) tapi hanya berkongsi idea penstoran. Kalau deko2 tak cantik mana pun bilik air ni hahaha


Nak Jadi Menantu Kesayangan. Petua Ni Cara Nak Pikat Hati Mertua. Cubalah!

Apabila bergelar suami isteri, bermakna bermulalah alam baru. Kita akan menerima orang baru dalam hidup kita. Sama ada isteri atau suami kita. Ibu dan bapa. Jadi nak memikat hati mertua pastinya bukan sesuatu yang mudah.

TIPS PIKAT MAK MERTUA

1. ANGGUK-ANGGUK
Walaupun ada beberapa perkara yang kita tidak setuju, angguk-angguk sahajalah. Biarkan mereka selesa dengan pilihan mereka sendiri. Lebih baik mengiyakan sahaja apa sahaja tindakan yang mereka buat.
Walaupun kadang-kadang panas juga hati dengan tindakan mereka, bersabar sahajalah. Itu lebih baik.Tu tanda kita raihkan pendapat dan turun kan ego kita .

2. TUNJUK RAJIN MASAK
Tunjuklah rajin memasak di dapur. Sedap tak sedap, itu belakang kira. Asalkan rajin membantu ipar dan mertua.Kalau tak pandai pandai, cuba mula kan dialog “ Mak nak masak apa hari ni , saya bantu ?” sekurang-kurangnya kita bersama dengan nya di dapur .
Dalam mental si ibu mertua, kalau si isteri tak pandai masak, dia mula risaukan anak dia. Siapa yang akan bagi makan?

3. BANYAKKAN BERBUAL
Perbanyakkan bualan mesra yg boleh menarik minat mertua dan ipar duai. Kalau mereka suka tengok drama di TV, layankan sahaja.
Walaupun tidak sama level, ketepikan dahulu. Janji berkomunikasi.itu penting . kalau senyap je , kang mertua cakap kita sombong ! haaa .

4. JANGAN TUNJUK MALAS
Jangan menonton televisyen apabila mertua atau ipar duai sibuk mengemas rumah.Tak rugi membantu mereka mengemas bersama.

5. BERIKAN HADIAH/BUAH TANGAN
Sebab itu, kita selalu nampak orang-orang dulu akan bungkus bawa buah-buahan bila berkunjung ke rumah tetamu. Sama juga adabnya bila menantu melawat mertua.
Jangan lupa belikan mereka ole-ole. Mahal atau murah itu belakang kira. Buah tangan atau hadiah itu adalah tanda ingatan. Bila kita tidak beri apa-apa, maknanya macam kita tidak ingat dia. Scary bukan?
Dan lagi, jika berkunjung ke tempat pelancongan, jangan lupa souvenir. Jangan sampai lupa kerana ia boleh mendatangkan kecil hati.

6. CUBA BERGAUL DENGAN IPAR-DUAI
Jangan asyik dengan mak mentua sahaja. Kena berbaik-baik dengan ipar yang lain. Ini penting supaya tidak berlaku cemburu dalam keluarga, lebih-lebih lagi antara ipar-duai perempuan.

7. JANGAN BERKEPIT DENGAN SUAMI
Masa mula-mula kahwin, bolehlah tunjuk manja semasa tengok TV beramai-ramai di ruang tamu. Bukan apa, takut ipar-duai yang lain meluat melihat kemesraan begitu.
8. BIARKAN IBU ‘CONQUER‘ ANAK
Sekali-sekala, biarlah ibu dia ‘conquer‘ anak. Takkan asyik isteri sahaja nak ‘conquer‘. Contohnya, kalau mak mertua nak sendukkan nasi untuk anak lelakinya itu, biarkan. Kita boleh uruskan diri kita sendiri.

9. TAK PAYAH TUNJUK MANJA
Tak perlu aksi gedik dan tunjuk manja bila duduk dengan suami. Jangan pula nak tunjuk aksi urut-urut sambil geletek, atau sandar kepala pada bahu suami semasa menonton TV. Lebih-lebih lagi kalau tunjuk aksi ini depan ipar-duai. Gerenti ipar meluat! Mak mertua juga boleh datang sifat cemburu!
Buat biasa-biasa sudah.

10. OFFER MAK MERTUA DUDUK DEPAN
Dahulukan mak mertua dalam apa jua keadaan. Biarkan kita yang kedua. Contohnya, kalau nak kereta dengan suami, offer mak mertua duduk depan. Biarkan mak mertua ada masa sembang dengan anak dia. Kita duduk belakang dengan anak-anak pun tak mengapa.

11. BUAT-BUAT TANYA MAKANAN KEGEMARAN SUAMI
Sesekali jadi kepoh apa salahnya. Buat-buat tanya dan salin resepi. Sudah tentu ibu mertua rasa dihargai, kerana dialah yang menyediakan dan menyuap makanan favourite suami dari kecil.

12. JANGAN MARAH SUAMI DEPAN MAK MERTUA
Bukan sahaja marah. Adik beradik marah ialah kutuk atau kecilkan suami depan mak mertua. Kenapa?
Anak jantan itulah yang dia bela dari kecil. Kalau dia layan elok-elok, dia expectmenantu akan layan anak dia elok-elok juga. Bukan buruk-burukan suami

13. UCAPKAN “SYUKUR DAPAT SUAMI MACAM NI” PADA MAK MERTUA
Banyakkan puji suami depan mak mertua. Antaranya, “Terima kasih mak sebab besarkan abang dengan baik sekali. Saya bersyukur sangat-sangat dapat suami macam ni. Ini semua kerana didikan mak”.
Namun cakap biar dalam nada ikhlas, jangan buat-buat nak memuji. Confirm, mak mertua akan kembang.

14. JANGAN BEREBUT SUAMI DENGAN MAK DIA
Kalau mak dia panggil, dahulukan yang itu. Walaupun kita ada perkara lain yang memerlukan suami, biarkan suami attend mak dia dulu. Didik hati supaya redha, bahawa syurga suami itu di bawah tapak kaki ibu.

15. INGAT BAHAWA ALLAH MAHA ADIL
Jangan sesekali layan mak mertua macam sampah. Apa salahnya layan mak mertua macam mak kita sendiri?
Layan mak mertua baik-baik sebagaimana kita nak menantu kita suatu hari nanti layan anak lelaki kita dengan baik.

P/S : ingat , kalau kita layan mak mertua macam kita layan mak kita sendiri , kesan dia sangat besar untuk rumah tangga kita . kalau yang tak ada mak mertua tu , doakan mereka dekat sana . moga-moga mereka ditempatkan dikangan orang beriman .

Kredit:Nadia Halim


Isteri Mesti Orang Pertama, Suami Selalu Yang Terakhir Akan Perasan Apa Berlaku Pada Anak. Itulah Hebatnya Naluri Seorang Ibu. Deep Perkongsian Lelaki Ni!

Orang kata naluri seorang ibu ni memang tak boleh dibuat main. Sebarang masalah atau perkara buruk yang nak berlaku pada anak, pasti hati ibu dapat merasainya. Mungkin kerana masa ibu dengan anak lebih dibandingkan dengan ayah. Begitu pun, ada juga ayah yang jenis peka pada apa yang berlaku pada anaknya.

Tak dinafikan, cara dan pendekatan seorang suami dan isteri berbeza. Bukan sekadar pada fizikal, tetapi juga dari pelbagai perkara termasuk cara mereka makan, cara mereka berpakaian, cara mereka bercakap, cara mereka ketawa, cara mereka menguruskan stres, dan macam-macam lagi.

Dalam masa yang sama, dalam bab membesarkan anak-anak, naluri si ibu adalah lebih kepada melindungi. Sebab tu, ibu mudah risau, berhati-hati dan kurang mendedahkan anak kepada risiko. Berbanding ayah yang kebiasaannya mahu anak mereka menjadi lebih berani.

Sebab tu ada yang mengatakan perkataan yang keluar dari mulut ibu ibarat satu doa kerana apabila seorang ibu tergerak untuk berkata-kata itu bermakna naluri ibu sudah dapat merasakan sesuatu akan berlaku. Ibu bukan bermulut masin tapi ibu nasihat supaya dapat elak perkara buruk berlaku.

Sekecil apa pun yang berlaku kat anak, Isteri mesti orang pertama yang akan perasan.

Suami selalu yang terakhir…

Semalam tangan aisy tersepit dalam ruangan penapis mesin pengering baju. Kecil je ruangan tu, boleh pula masuk tangan lepas keluar tak lepas. Aduh!

Cuba punya cuba akhirnya boleh juga keluar tangan motel dia tu. Menangis juga la masa tangan tersepit tu tapi bila dah dapat lepas dia ok main macam biasa.

Kita pun tak rasa apa-apa la. Tak nampak pun ada luka.

Dari semalam, saya yang jaga aisy sendiri. Dari pagi sampai malam saya yang mandikan, tidurkan tak nampak langsung ada luka ni.

Kalau nak di kira aktiviti dari semalam sudah 4 kali saya mandikan, 4 kali juga saya pakaikan baju, 2 kali saya tidurkan, jumlah keseluruhan 10 kali saya duk belek tangan dia tapi tak sekali pun perasan 3 kesan luka ni.

Isteri baru sekali pagi ni tidurkan aisy dah nampak,

” Bang kenapa tangan aisy ni luka? “

Mulanya tak ingat, lama kelamaan baru teringat,

” Oh ni mungkin kesan tangan tersepit dalam mesin pengering baju “

Macam mana isteri boleh nampak dulu sedang dari semalam kita yang urus anak.

Tak puas hati, saya pun tanya isteri.

” Macam mana boleh nampak luka tu? “

Isteri pun menjawab,

” Ntah tergerak nak tengok “

Menakjubkan! Hebatnya naluri seorang ibu.. inilah bukti kehebatan yang ada pada ibu dan tak ada pada seorang ayah.

Tak semena-mena sedang sedap makan hati boleh tergerak pula nak tengok tangan anak.

Tak semena-mena minda boleh beri arahan pada mata untuk tengok tangan bukan kaki.

Tak semena-mena emosi boleh terjentik untuk rasa risau akan keselamatan anak.

Betullah apa yang orang kata.

Perkataan yang keluar dari mulut ibu ini adalah satu doa kerana apabila seorang ibu tergerak untuk berkata-kata itu bermakna naluri ibu sudah dapat merasakan sesuatu akan berlaku.

Oleh itu, bagaimana kita hormat dan dengar cakap pada ibu kita begitu juga kita kena didik anak-anak supaya hormat dan dengar pada ibu mereka.

Wallahu A’lam,


Jangan Cepat Menghukum & Marah Jika Anak Lambat Faham. Guru Ni Kongsi Tip Buat Ibu Bapa!

Ibu bapa mana yang mahu anak-anak mereka membesar menjadi orang yang gagal dan bermasalah.

Dalam mendidik dan mengajar mereka, kena ada caranya. Sabar adalah sangat penting terutama jika anda mempunyai anak-anak yang agak lemah dalam bab pembelajaran.

Kerana itu ada antara sesetengah ibu bapa yang jenis hilang sabar akan menganggap hukuman atau denda adalah jalan penyelesaian bagi membentuk anak-anak.

Apatah lagi jika mendapat anak yang lambat ‘pick up’ , berulang kali benda yang sama masih tidak memahami.

Walhal, dengan mengambil jalan mudah  begini, anak-anak lagi memberontak dan hubungan itu akan menjadi semakin jauh.

JANGAN MENGHUKUM/MARAH-MARAH ANAK HANYA KERANA MEREKA TIDAK FAHAM.

Ramai ibu-ibu pm aku bertanya cara yang betul untuk ajar anak di rumah terutamanya mata pelajaran Matematik.

Mereka bertanya, perlukah sediakan rotan? Kebanyakan mereka bila mengajar anak akan bertukar menjadi singa secara tiba-tiba. Ada juga meluahkan tidak dapat menahan marah apabila benda yang sama dan diulang tapi anak tak faham-faham.

Maka cubitan adalah ‘hadiah’ yang anak mereka dapat akibat kesalahan dan ketidakfahaman mereka itu. Baik tuan-tuan dan puan-puan sekalian. Tarik nafas, dan baca perkongsian aku sampai noktah terakhir.

Mengajar ini perlukan kesabaran yang cukup tinggi. Tekniknya ada pelbagai jenis. Teknik yang terbaik (pada aku) ialah gabungan kelembutan, ketegasan, dorongan dan juga sedikit paksaan.

Begini tuan-tuan, bila mengajar tentang sesuatu topik, kesabaran itulah paling penting. Kelembutan dalam tunjuk ajar itu perlu,memujuk mereka agar faham dengan bahasa yang lembut agar mereka bertambah minat dan suka belajar.

Bila ketegasan itu perlu?

Bila anak mula main-main dan tidak tumpu perhatian. Bila anak mula mendengar sambil mengacau adiknya atau sambil memandang kawan yang naik basikal di luar rumah.

Di sini ketegasan perlu. Perlu untuk dia menumpukan perhatian. Sebaik tumpuan dia berikan, kembali ajar dengan lembut dan sabar.

Jika dia salah, jangan dimarah. Ulanglah walau berpuluh kali. Bila dia tidak faham, jangan cepat cubit atau rotan, namun sabarlah memberi penerangan dengan cara paling mudah sesuai dengan aras pemikiran mereka.

Namun jika mereka malas, di sini kegarangan perlu. Hukuman ringan pun boleh dikenakan jika mereka malas. Kalian minta anak-anak buat 5 soalan, lepas siap satu dia mula malas dan nak main, hah, di sini perlu menjadi singa.

Menjadi singa bila mereka malas, bukan semasa memberi penerangan dan tunjuk ajar.

Bagaimana anak nak faham jika mereka belajar dalam ketakutan? Kasihan dengan mereka asyik dicubit asyik dirotan hanya kerana sesuatu perkara yang otak mereka masih tak mampu nak faham.

Apakah benar mereka tak boleh nak faham atau mereka tidak mampu faham akibat belajar di bawah tekanan?

Atau mungkin juga cara penerangan dan tunjuk ajar kita yang kurang betul membuatkan anak-anak susah nak faham.

Jangan!

Aku selalu menekankan pada murid-murid,

“Cikgu tak marah jika awak salah, namun cikgu sangat marah jika awak malas.”

Murid aku, jika 20 soalan aku beri dan mereka salah semua, tiada satu dendaan atau hukuman aku beri pada mereka.

Namun jika tidak siap kerja, nahas!

Sama juga bila aku mengajar dan memberi penerangan panjang lebar, bila ditanya mereka tak faham dan tak boleh jawab. Aku dengan lembut dan sabar akan mengulang-ulang dan ajar semula.

Namun bila aku mengajar mereka tidak tumpu perhatian, pandang luar kelas, main pemadam, bercakap dan sebagainya, nahas!

Bila masa perlu memaksa anak?

Bila tidak melibatkan pemahaman. Yakni melibatkan hafalan.

Anak tak hafal sifir dan rumus, aku sokong jika kalian dan jadi singa. Nak marah atau nak hukum sekali pun (dengan hukuman ringan sahaja).

Hat tu tak apa. Ini kerana hafalan dan kefahaman adalah dua benda berbeza. Jauh berbeza.

Hafalan memerlukan usaha untuk mengingat. Bila banyak kali diulang-ulang pasti akan ingat. Maka, murid yang tidak dapat menghafal sifir dan rumus sebenarnya bukan kerana mereka tidak boleh, tetapi kerana mereka malas.

Orang yang malas, tiada ubat di hospital bang. Ubatnya hanya rotan. Hehe.

Kefahaman pula memerlukan mereka berfikir, menghadam setiap penerangan dan tunjuk ajar. Jika mereka tidak mampu faham, mungkin saja kerana yang mengajarnya kurang bagus. Mungkin juga topik tersebut terlalu tinggi dengan akal mereka.

Tidak semestinya kerana mereka malas. Sebab itu, di sini perlunya kesabaran yang sangat tinggi. Jangan menghukum anak yang tak faham. Jangan!

Ingat ya mak-mak semua. Jangan asyik nak menyinga saja.

Ada tempat kita perlu berkeras, ada tempat kita perlu dengan lembut dan penuh sabar memberi tunjuk ajar.

Begitulah.

#MFS
– Berkongsi yang banyak, tidak menyorok yang sedikit. Itulah guru –
.


Wanita Ini Kongsi Rahsia Rezeki Melimpah Ruah Yang Ramai Orang Tak Buat

Rezeki ini boleh kita jemput dengan melakukan pelbagai amalan yang disarankan oleh Islam. Sebagaimana yang dipaparkan oleh Nur Aliah Mohd Nor. Perkongsiannya sungguh bermanfaat untuk keluarga juga bagi menjemput rezeki.

Tolong paksakan diri untuk buat 9 perkara di bawah ini setiap hari, InshaaAllah kita semua akan mendapat hasil yang sangat dasyat!
1. 101x istighfar dengan penuh kusyuk terutama ketika di waktu pagi atau sedang memandu untuk menyelesaikan urusan bisnes.
2. 101x selawat kepada Nabi Muhammad saw dengan penuh kusyuk. Ambil hati kekasih Allah dan berdoa.
3. 5000x zikir kepada Allah swt, antara amalan terbaik untuk berzikir ialah dengan menyebut nama “Ya Allah”.
4. Solat Dhuha 4 rakaat dan baca 7x doa dhuha dengan penuh keyakinan kepada Allah swt. Hayati doa ini.
5. Bacakan 3 Al-Fatihah untuk diri sendiri, mak ayah dan khusus untuk orang khas yang kita nak bacakan (contoh mentor atau guru kita sendiri)
6. 10x baca surah Al-Ikhlas umpama khatam 30 juzuk Al-Quran dan paling dasyat kita telah bina 1 istana di syurga! Subhanallah.
7. Bacakan doa atau Al-Fatihah kepada 7 orang yang kita tak kenal. Contoh, tengah makan di kedai doakan pada orang yang duduk di meja sebelah.
8. Sentiasa buatkan orang terharu dan ucapkan terima kasih. Belanja orang makan, komen facebook orang dan bagi semangat.
9. Sucikan diri pagi dan malam dengan sebut 7 kesyukuran yang kita dah dapat atau kita nak dapatkan. Buat dulu ‘syukur in advance’.
Alhamdulillah. Ni la teknik rahsia Lia berjaya tingkatkan sales daripada RM200k kepada RM300k dalam masa 1 bulan je!
Paling penting, wajib buat setiap hari dan kita boleh lihat sendiri keajaiban yang tak di sangka-sangka Allah hadiahkan. Baiknya Allahkan. ?
Silakan LIKE, #SHARE dan TAG orang yang kita sayang untuk ilmu yang bermanfaat ini.
Nota syukur : Ketika ini Lia berada di Menara Puncak ESQ 165 dengan ada tulisan nama ALLAH di puncak gedung ini. 2017 Jakarta, Indonesia.
.
Follow saya ? Nur Aliah Mohd Nor
.
Lia suka berkongsi Ilmu mahal di Telegram Bisnes. Ada lebih 23,300 orang dalam tu. Jom klik sekarang
https://t.me/nuraliahmohdnor


Anak Kerap Demam, Muntah & Sakit Kepala. Akhirnya Disahkan Tumor Otak!

Perkongsian kisah daripada Encik Hyzer Habeeburrehman  dan Puan Sherin Mohd Yasin, mengenai anaknya Heily Jasmine, 4 tahun yang secara tiba-tiba disahkan ada tumor di bahagian otak, seharusnya diambil peringatan oleh setiap ibu bapa agar kita sama-sama mengambil berat terhadap kesihatan anak-anak kita.

Menurut perkongsian kisah wanita yang cukup tabah ini mengenai anaknya Heily, semenjak dilahirkan hingga sebelum di diagnose menginap tumor otak. Anaknya itu sama seperti anak-anaknya yang lain, sihat dan aktif.

“ Heily atau juga lebih mesra disapa Bubu dilahirkan normal pada 11  Sept 2013 dan merupakan anak yang cukup manja dan juga aktif. Minatnya adalah semua super hero, memang semua permainan lelaki sajalah, kalau cakap mudahnya. Dia langsung tidak menunjukkan apa-apa tanda yang menyatakan dia sakit. Main macam biasa.

“Cuma sebelum tiga  minggu di diagnos ada ketumbuhan di otaknya, Bubu ada muntah-muntah dan panas badan. Demamnya pula on and off.  Saya merasakan itu demam yang biasa sahaja sebagai mana melalui pengalaman membesarkan dua orang anak sebelum ini.”

Demam Serta Muntah

“Dua tiga hari sihat, lepas itu muntah lagi hinggalah suatu ketika dia muntah hingga jadi lemah tubuhnya. Jadi kami bawa ke DEMC Specialist Hospital, Shah Alam memandangkan hospital ini menjadi pilihan utama keluarga kami. Tapi masalahnya, bila tiba di sana wad pula penuh dan pihak hospital merasakan tidak sesuai untuk dilakukan pemeriksaan lanjut. Kami diberikan offer latter untuk mendapatkan pemeriksaan di hospital lain.

“Jadi kami bawa Bubu ke hospital lain, jam 9.00 malam anak kami telah pun diwadkan. Tiga malam kami berkampung di sana dan akhirnya doktor putuskan hanya masalah pada perut, itu yang menyebabkan Bubu muntah-muntah. Kami akur dan turut berasa lega Bubu telah sembuh bila dibenarkan pulang.

“Namun selang dua hari kemudian,  muntah lagi. Kami jadi pelik akan penyakit Bubu, pun begitu keadaannya masih dilihat aktif. Hinggalah pada suatu pagi, apabila dia bangun sahaja daripada tidur terus muntah-muntah dan keadaannya menjadi sangat lemah dan saya baringkan di atas sofa sambil saya dan suami cuba Goggle di internet tentang apa penyakitnya itu.

“Ya Allah, masa itu apa yang terpapar di skrin telefon cukup mencemaskan kami. Semua tanda-tanda yang Bubu alami adalah simptom penyakit-penyakit  kronik! Lalu kami bergegas ke DEMC Specialist Hospital sekali lagi untuk dapatkan rawatan lanjut,” cerita Sherin satu persatu dengan tenang.

Tetap Positif

Setibanya di sana,pelbagai proses pemeriksaan dilalui dan semuanya seakan lancar. Bermula dengan penempatan wad dan seterusnya hingga selesai operasi pembedahan.

“Segala-galanya berjalan lancar, Allah pemudahan setiap urusan saat kami sekeluarga harungi detik getir itu. Sampai sahaja hospital, kami menunggu tidak terlalu lama untuk dapatkan bilik. Ketika itu keadaan Bubu saya lihat semakin teruk.

“Jika dia terlena seketika, dia akan bangun tersentak dan menjerit mengatakan sakit kepala. Bila saya melihat keadaan Bubu, jujur saya katakan saya pilu melihat keadaannya. Namun ketika itu, saya cuba untuk berlaku tenang, positif dan mengharapkan yang baik-baik sahaja,” tokok Hyzer sambil diakui oleh isterinya yang berada di sisi.

Sambil menyambung lagi, “ Pun begitu, walau pun doktor telah membuat pemeriksaan namun hati saya tertanya-tanya kenapa doktor lambat bagi keputusan. Ketika ini 1001 perasaan ada dalam hati kami sekeluarga. Serius atau tidak? Persoalan ini terus berlegar-legar mencari jawapannya.

“Hinggalah apabila kami diberitahu bahawa Bubu ada brain tumor. Terkasima, terkejut, tidak mahu percaya dan semuanya tidak keruan. Untuk orang yang bukan berlatar belakangkan ilmu medical, bila disebut tentang kanser atau ketumbuhan bagi kebanyakan daripada kita hanya memikirkan soal mati. Apatah lagi bila penyakit ini membabitkan bahagian kepala,” ujarnya lagi.

Berdepan dengan situasi begini, meminta untuk Sherin dan Hyzer menerima cadangan terbaik daripada  pihak hospital agar segera melakukan pembedahan demi menyelamatkan Bubu.

“Apa yang kami inginkan, kesembuhan untuk Bubu. Jika melalui pembedahan adalah kaedah terbaik untuk membuang tumor di otak Bubu. Kami akur, semuanya kami serahkan kepada doktor yang pakar dan pembedahan tersebut dilakukan serta-merta.

“Dan alhamdulillah, keputusan yang cepat telah dibuat dan kini Bubu kembali aktif dan sihat. Syukur tidak terhingga kami sekeluarga ucapkan kepada pihak hospital yang telah berusaha sebaiknya untuk menjayakan operasi pembedahan tersebut,” ujarnya di akhir perbualan.


Patutlah Buat Perangai Pelik Rupanya Anak Takut Pada Ibu Ayah. Take Note 10 Tanda Ni!

Tidak dinafikan apabila anak-anak mula takut kepada ibu bapa sudah tentu akan menunjukkan sikap yang baik.

Namun ia sebenarnya cara yang tidak sihat dalam mendidik anak. Ia akan nenyebabkan anak bersikap berpura-pura dihadapan ibu  bapa.

Malah akan menjadikan teman untuk luahkan perasaanya dan adiknya akan menjadi mangsa amarahnya.

Sebagaimana yang dikongsi oleh perunding parenting, Taufiq Razif ini. Moga kita muhasabah dir mendidik anak.

10 tanda anak kita sangat takutkan kita

1. Dia jadi tak selesa nak pandang anak mata kita

2. Dia jadi lebih selesa meluahkan masalah dengan kawan-kawannya dibandingkan kita

3. Perangainya berubah drastik bila melangkah masuk ke dalam rumah

4. Dia banyak buat masalah dan memberontak di belakang kita secara diam-diam

5. Dia banyak tunjukkan ‘microexpression’ wajah penuh ketakutan ketika bersama kita

6. Dia lebih memilih untuk berbohong daripada bercakap benar ketika ditanya tentang kesalahannya

7. Dia lebih banyak berdiam diri dan membisu di depan kita walaupun dia seorang yang sangat ceria dan extrovert bila bersama kawan-kawannya

8. Dia lebih banyak memendam perasaan dan tak pandai menunjukkan emosi dia bila berada bersama kita

9. Dia lebih suka menghabiskan masa bersama kawan-kawan dibandingkan bersama sama keluarga

10. Dia secara diam-diam melepaskan emosi amarahnya kepada adik-adiknya di belakang kita

Percaya bahawa ketegasan, kegarangan & kasih sayang itu perlu seimbang

If your children fear you, they can’t trust you..
If they don’t trust you, they can’t learn from you

Sumber: Taufiq Razif

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Seakan Memberitahu Cabaran Bergelar Ibu Bapa, Ernie Zakri Tujukan Lagu ‘Korban’ Untuk Hargai Suaminya. “We Can Do This Daddy.”

Siapa yang tak kenal dengan penyanyi bersuara lunak merdu, Ernie Zakri yang popular dengan lagu Boneka dan suami juga penyanyi, Syamel yang kini sedang bahagia setelah meraikan kelahiran cahayamata pertama.

Setelah tiga hari bergelar ibu dan ayah, anak saudara penyanyi popular, Zaina Zain, seakan memberi tahu cabaranya kala membesarkan anak. Ia dikongsi menerusi Instagram (IG) dengan memuat naik gambar dia dan suami sedang tersenyum bahagia.

Turut menulis kapsyen mengenai pengorbanan bergelar ibu bapa. Turut menjelaskan bahawa lagu terbarunya, Korban, adalah untuk menghargai pengorbanan suaminya, Syamel dengan kata-kata semangat.

“We can do this, Daddy. Sayang sampai syurga.”

Perkataan yang paling tepat ketika ini, ketika anak kami berusia 3 hari. Subhanallah, begitu besar pengorbanan ibu bapa kita membesarkan. Melalui detik detik sukar & gembira untuk kita, ANAK.

Untuk suamiku, sememangnya tepat untuk ku tulis lagu ini untuk mu. Pengorbanan mu sepanjang perkahwinan hingga kehari ini takda dapat ku bayangkan. Terima kasih untuk segalanya. We can do this, Daddy. Sayang sampai syurga. ❤

Saya pasti semua mempunyai banyak kenangan dan kisah bersama pasangan/ibu/ayah/keluarga. Share lah gambar or video kisah pengorbanan yang korang lalui bersama. @rocketfuelent nak bagi FREE STAYCATION tau. Nak tahu kat mana, kena tunggu next posting inshallah. Hashtag #KORBANERNIEZAKRI , nanti kita tengok sama sama.

Sayang semuanya, doakan Kak Ninie dan Bang Mel dalam perjalanan baru kami ya.

Dalam pada itu netizen turut mendoakan pasangan ini dipermudahkan menjalani kehidupan selepas  bergelar ibu dah ayah.

Bacaan lanjut:

Terkini: E-TOUR KE FARM IN THE CITY. ENJOY!


Nak Cantik Tanpa Solekan, Cuba Cara Ini. Awas, Nombor 4 Paling Susah Tapi Kena Amalkan Selalu

Nak cantik kena ada cara yang betul termasuklah menjaga pemakanan, rutin penjagaan wajah setiap hari perlu dan sebagainya. Ada yang menganggap nak cantik kena pakai solekan yang tebal atau menggunakan produk yang mahal. Bagi anda yang tidak gemar memakai solekan tetapi tetap mahu tampil menarik dan cantik, nah cuba 5 cara ini.

1) Guna kan Tinted Moisturiser

Apa beza Tinted Moisturiser dengan foundation? Kalau guna tinted moisturiser ianya lebih ringan dan lebih nipis berbanding foundation. Tinted Moisturiser juga melindungi wajah dan melembapkan kulit korang!

2) Guna Toner yang bebas alkohol.

Toner yang mempunyi alkohol mungkin akan lebih merosakkan kulit korang, berbanding toner yang bebas alkohol. Jadi lindungi kulit dengan bahan chemical yang ada dalam produk yang korang guna.

3. Dapatkan Vitamin C yang cukup.

Vitamin C memang diperlukan dalam badan kita. Vitamin C sememangnya baik untuk kulit dan kesihatan kita. Jadi minum secawan air panas dan lemon untuk memotong jumlah radikal bebas yang masuk ke dalam badan korang, ia akan membuatkan kita kekal sihat dan cantik.

4. Elakkan pegang muka dengan tangan!

Siapa yang tak gatal tangan nak pegang dagu, pipi, dan mana-mana kawasan di muka kita. Masa tak uat apa atau walaupun duduk di pejabat kita pasti nak pegang muka kita. Ia adalah salah satu punca muka kita mula tumbuh jerawat! Sebab tangan kita ni belum tentu bersih dari kuman. Jadi siapa yang ada jerawat, ‘whitehead’ atau ‘blackhead’ jangan pegang atau cuba picit!

5. Scrub muka 2 kali seminggu

Nak buat scrub bukan susah mana pun. Guna bahan tradisional pun lebih baik berbandiing beli jenama yang kita tak pasti baik atau tidak. Dalam seminggu korang boleh scrub muka, lakukan dengan lembut, jangan terlalu tonyoh muka dengan scrub. bilas dengan air sejuk, dan lap dengan tuala bersih.

Selamat mencuba!

Sumber http://rapi.karangkraf.com/


“Sakit Tak Boleh Nak Gambarkan Tapi Bila Baby Keluar, Terus Jadi Nikmat.” Sejuk Hati Baca, Netizen Puji DS Shahida Beri Semangat Buat Wanita Belum Ada Anak.

Momen paling indah bagi setiap wanita yang berkahwin adalah apabila diri disahkan mengandung, lengkap sudah fitrah sebagai seorang wanita apabila mengandung dan melahirkan anak.

Namun ada antara wanita yang diuji dengan ketiadaan anak. Biar sudah sehabis daya berusaha, tetapi Dia masih belum mahu mengurniakan rezeki yang satu itu.

Begitu pun, jangan berputus asa, teruskan berusaha dan pasti suatu hari nanti Tuhan akan mendengar doa anda.

Perkongsian isteri kesayangan Dato’ Seri Aliff Syukri baru-baru ini cukup bermakna buat wanita yang masih dikurniakan anak. Mengimbas detik  melahirkan zuriatnya, akui Datin Seri Shahida itulah nikmat yang sukar untuk diungkapkan dengan kata-kata.

Biar bertarung naywa dan terpaksa menahan kesakitan, namun semuanya hilang bila dapat menatap wajah si kecil di sisi.

Saya doakan kepada mereka yg belum bergelar ibu dapat merasai detik ini…Insya Allah ada hikmah Allah lewatkan….doa banyak2 jgn putus asa..Allah suka hambanya yg rajin berusaha dan tak putus asa.

Perkongsian tersebut mendapat reaksi dari pengikutnya. Rata-rata berterima kasih atas doa yang dihulurkan oleh Datin Seri Shahida.


Jus Limau Kasturi Bukan Sedap Buat Minum, Tapi Boleh Carahkan Kulit!

Umumnya ramai yang menggemari keenakan rasa air limau kasturi bila dihidang sejuk. Rasa masam buah limau kasturi dapat membangkitkan rasa dan menyegarkan.

Tidak hanya limau kasturi sebagai air minuman yang enak, bahkan menurut perkongsian daripda Dr. Suri Roowi ada berkongsi info apabila limau kasturi diminum bersama epal ada manfaatnya untuk mencerahkan kulit.

Nak tahu lanjut, ini perkongsiannya.

Minum Jus Limau kasturi dengan Epal

Limau kasturi dan epal kaya bahan berkhasiat yang dikenali sebagai floretin.

Kajian menunjukkan bahan khasiat ini bantu cerahkan kulit pada kepekatan yang rendah.
Limau kasturi juga kaya viteksin, sejenis bahan yang boleh kuatkan otot jantung

Epal merah tinggi antioksidan manakala epal hijau tinggi fiber.

Sebaiknya asingkan bijinya kerana biji epal mengandungi cynide dan tidak elok diambil pada kuantiti tinggi

Campurkan jus limau kasturi dan epal bersama madu asli. Ini penting kerana madu dan fiber bantu penyerapan bahan berkhasiat

Selain itu, tidak dinafikan penggunaan limau kasturi dalam perubatan tradisi sudah lama diamalkan. Dan disini dikongsikan untuk manfaat bersama.

10 JENIS UBAT DARI LIMAU KASTURI
1 . ubat batuk
limau+kicap+garam = minum setiap pagi and malam …batuk akan beransur pulih
2 . ubat demam
Petiklah 2-4 genggam daun limau nipis. Rebus dengan 2 hingga 4 gelas air. Gunakan air rebusan ini untuk menuam pesakit yang demam. Caranya dengan membasuh kain pada air rebusan dan diperas, lalu ditempelkan pada dahi pesakit.
3. ubat ketiak
Siapkan limau nipis yang dicampur kapur sirih. Setelah mandi, sapukan campuran ini pada ketiak dan biarkan beberapa waktu sebelum dibasuh. Lakukan pagi dan petang.
4 . ubat pening kepala
Ambil sebiji limau kasturi dan potong sedikit di bahagian atasnya. Kemudian, picit kulit limau kasturi tadi sehingga cecairnya keluar. Pastikan anda menghalakan cecair tu ke arah hidung semasa ia terpancut.
5 . ubat lelah
Ambil sesudu madu. Kalau boleh madu asli. Kemudian, campurkan dengan 5 titik jus limau kasturi.Minumlah campuran madu dan jus limau kasturi tadi.Anda boleh meminumnya pada bila-bila masa walaupun ketika tak mengalamilelah. Tapi cukuplah anda mengamalkan cara ini seminggu sekali.

6 . ubat kurus
Perahan limau nipis yang dicampur dengan teh tanpa gula dan diminum setiap hari. Sebaik-baiknya biarlah teh yang diminum itu teh panas suam, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.
7 . ubat kelemumur
Biasakan mencuci rambut dengan beberapa helai daun rambutan yang diramas bersama setengah cawan air hingga mengeluarkan lendir. Kemudian bancuh sebati lendir daun rambutan bersama dua cawan santan dan sebiji air limau nipis. Lumur pada seluruh kepala dan balut menggunakan tuala lembap. Biar sebentar sebelum dibilas bersih, Lakukan seminggu sekali.
8 . ubat hilang minyak pada baju
Perahkan sebiji limau kasturi ke dalam piring.Campurkan perahan limau kasturi tadi dengan sedikit garam.Kemudian, gosokkan campuran di atas pada bahagian pakaian yang terkena minyak.Lepas dah gosok, biarkannya selama 5 hingga 10 minit. Kesan minyak tu akan hilang nanti.Akhir sekali, barulah anda basuh pakaian tadi bersama dengan pakaian lain macam biasa.

9 . ubat wangi rambut
Ambil beberapa biji limau nipis & hiris2kan. Kemudian gosokkan ke seluruh kepala. Biarkan beberapa minit, kemudian barulah cuci hingga bersih. Selain mewangikan rambut, limau nipis juga boleh menghilangkan rasa pening & menyejukkan kepala.
10 . ubat kilatkan cermin mata
Cermin mata selalu kabur warna kerana terkena peluh disekitar mata atau hidung. Cuba petua ini bagi mengatasi cermin mata anda jelas lebih lama. Cuci & gosokkan sedikit limau pada kacanya. Bilas bersih2 kemudian lap dgn kain bersih atau tisu. Hasilnya cermin mata lebih kuat & jelas lebih lama.

Kredit: Shahrul Hisham


Ibu Ayah Leka ‘Selfie’ Tak Sedar Anak Hampir Lemas, Lelaki Ini Luah Rasa Kecewa, Bikin Netizen Terkejut!

Kala ini ramai dikalangan kita teruja untuk melakukan aktiviti berlibur bersama keluarga.

Ada yang memilih bercuti menginap di hotel dan ada juga ke kawasan air terjun dan sungai atau ke pantai.

Namun apa juga aktiviti riadah bersama keluarga, jangan sekali culas menjaga keselamatan ahli keluarga.

Sebagaimana perkongsian seorang lelaki ini menerusi facebooknya, Jebat May Kamarul II , berkongsi kisah benar bagaimana dia bersama seorang lelaki lain menyelamatkan dua orang kanak-kanak yang hampir lemas di kawasan air terjun.

Paling menyedihkan, ibu bapa kanak-kanak berkenaan dikatakan tidak menyedari situasi cemas itu yang hampir meragut nyawa anaknya.

Bahkan, orang ramai yang berada di kawasan sekitar kawasan itu yang dikatakan asyik menikmati panorama dikawasan air terjun.

Bukan untuk menunding jari salah siapa, apa yang pasti, jadikan perkongsian ini sebagai iktibar agar sentiasa berwaspada, sebelum nasi menjadi bubur.

Nyawa dihujung tanduk

Ada sikit pesanan utk ibu bapa yg bawa anak mandi waterfall xkirala waterfall mana sekali pun.

Diakui, waterfall tu mmg menyajikan view yg cantik. Sudah semestinya kita akan nak ambik seberapa byk gambar yg boleh.

Akan tetapi, sesuatu yg perlu kita ingat. Ingat betul2 sampai MATI!

Anak2 akan mudah tertarik utk mandi. Xkirala tgh selfie ke atau tgk blue sekali pun, bila kaki anak cecah je gigi air, temankan. Jgn biar mereka mandi sendirian.

Kisah benar selamatkan dua beradik hampir lemas

Saya cakap  ni sebab baru jap tadi saya dengan seorang brother ni menyelamatkan dua beradik yg hampir lemas di Lata Iskandar. Dua2 dah tenggelam dan apa yg menyedihkan, MAK BAPAK BEBUDAK NI SIBUK BERGAMBAR BERSELFIE BAGAI!

LEBIH MENDUKACITAKAN, LEBIH 30 ORG ADA DI KAWASAN WATERFALL TU TP SORG PUN X TURUN. SEMUA SIBUK BERGAMBAR.

Ni lah tanda akhir zaman. Anak sedang bertarung nyawa tenggelam timbul, mak bapak budak2 dgn dkt2 30 org di gigi air lebih syok bergambar berselfie bagai

Ptt la ada budak mati lemas tanpa disedari sesiapa. Semua sibuk dgn telefon. Tu xda line. Bygkan ada line. Berapa ramai nak update insta story, fb status dan sbginya.

Agak2 ya budak2 ni lahir menerusi download dr medsoc kot. Tu yg tak kisah kalau lemas ke apa.

P/s kawasan yg saya bulat tulah tempat kejadian. Jangan katakan budak, saya pun tenggelam habis di kawasan tu

Sumber: Jebat May Kamarul II


Bahagia Itu Bukan Wang Semata. Ia Datang Dengan Kehidupan Sederhana Bersama Isteri Dan Anak-Anak.

Bahagia itu bukan ukuran wang ringgit semata. Bahagia itu datang dengan kehidupan yang sederhana bersama isteri dan anak-anak tanpa menyusahkan orang lain.

Sikap diri yang berpura mewah juga membawa kepada mudarat diri. Seharusnya pilihlah jalan sederhana untuk kebahagiaan dunia akhirat.

Sebagaimana perkongsian oleh Mohd Fhais dilaman facebooknya.

keluarga sebenarnya mudah bahagia kalau tiada campur tangan atau pengaruh orang ketiga.

Orang ketiga tak bermaksud main kayu tiga atau curang sahaja, skop orang ketiga ni lebih besar.

1 – Mudah je nak bahagia kalau kita tak berlumba-lumba dengan orang lain. Baik dari segi kereta, rumah atau wang ringgit. Tak perlu nak ikut kemewahan orang lain sedangkan apa yang kita ada dah cukup mewah untuk seisi keluarga.

2 – Tidak perlu nak menunjuk-nunjuk kebahagiaan pada orang lain. Berhenti cari pengiktirafan dari orang lain sedangkan pengiktirafan dari pasangan dan anak-anak tu lebih penting dan lebih bermakna.

3 – Memuji orang luar biar berpada-pada. Jangan sampai menguris hati pasangan sendiri. Baik macam mana pun orang luar tu, itu bukan tanggungjawab kita. Amanah kita ada depan mata, dia pasangan kita. Puji dia lebih baik.

4 – Ada masalah selesaikan dengan berbincang sesama pasangan. Bukan cerita pada kawan atau di media sosial. Itu menambah masalah bukan selesai masalah. Kurangkan pengaruh orang tak di kenali ke dalam masalah rumahtangga.

5 – Masa yang ada manfaatkan untuk keluarga. Sibuk macam mana pun keluarga mesti jadi keutamaan. Masa kita sangat berharga, jangan bazirkan masa dengan sembang kosong, melepak dan membawang dengan orang lain.

Hidup kita, keluarga kita hanya kita yang tahu. Mungkin orang nampak kita miskin dari luaran tapi dari dalaman sebenarnya kita kaya. Kaya dengan kasih sayang, kaya dengan rasa cinta dan kaya dengan ketenangan.

Wallahu A’lam,

Mohd Fhais
Daripada hidup berlakon macam orang mewah, lebih baik hidup sederhana asalkan tak menyusahkan orang lain.


“Sukar Terima Anak Pergi Sekaligus, Yang Bongsu Masih Menyusu.” Isteri Panggil Nama Anak Dalam Tidur, Bantal & Lampin Pengubat Rindu

Bukan mudah untuk menerima hakikat perginya insan tersayang buat selama-lamanya. Namun Itulah yang terpaksa dilalui Mimi Doleng, 28.

Lebih memilukan dia kehilangan dua orang anak sekaligus. Berat untuk diterima lebih-lebih lagi anak bongsunya masih menyusu badan.

Malah dia mengakui malam pertama tanpa anak membuatnya sukar melelapkan mata dan terkenangkan dua beradik itu.

Mimi adalah ibu kepada dua beradik termasuk bayi perempuan yang meninggal dunia dalam kebakaran di sebuah rumah kedai di Bandar Seri Iskandar, Bota, semalam.

Dalam kejadian pada 4.30 pagi itu, Muhammad Fahmi, 6, dan adiknya, Nur Fahmia berusia enam bulan terperangkap di bilik tidur mereka di tingkat dua premis berkenaan.

Mimi berkata, dia sangat merindui dua anaknya dan meminta suami membawanya ke rumah kedai untuk mengambil barang anak sebagai pengubat rindu.

“Saya ajak suami ke sana untuk cari barang anak yang masih elok, kami cuba cari baju raya mereka tapi tak jumpa, kami dapat mengambil bantal busuk Muhammad dan lampin serta cekak kepala Mia, inilah pengubat rindu kami.

“Bantal ini memang bantal kesayangan Muhammad dan mesti ada kalau dia nak tidur. Tapi kami tak lama di situ, kira-kira 30 minit… rasa sebak berada di situ teringatkan mereka,” katanya.

Menurut Mimi, dia reda dengan tragedi yang meragut nyawa kedua-dua anaknya, namun ia mengambil masa untuk menerima hakikat itu.

“Susah nak terima kerana anak pergi sekali gus, mereka saja anak kami dan sentiasa ada dengan kami setiap masa dan Mia juga masih menyusu lagi tetapi saya perlu menguatkan diri dan tabah,” katanya mengalami bengkak susu sejak semalam.

Sementara, Mohd Fazlan Nizam Mohamed Hamidi, 37, berkata, dia juga terpaksa menguatkan diri untuk menjejakkan kaki ke tingkat atas premis kerana masih terngiang-ngiang suara anak sulung menjerit memanggilnya pada hari kejadian.

“Saya tiada kekuatan mahu naik tingkat atas tapi paksa diri juga kerana kasihan pada isteri yang mengajak ke sana untuk mengambil barang anak.

“Masih terbayang memori kami, tempat mereka bermain dan tidur, malah masih terdengar suara anak panggil abah tetapi kami perlu tabahkan diri namun kemeriahan suasana raya memang tiada,” katanya sambil memberitahu anak sulungnya suka makan sate terutama pada Aidilfitri.

Katanya, semua pekerjanya juga tinggal sehelai sepinggang kerana bilik tidur mereka juga berada di tingkat atas dan mereka kini ditumpangkan di rumah pekerja sebuah lagi kedai makan.


Fobia Anak Kena HFMD 3 Kali Berturut-Turut Dalam Masa 5 Bulan,  Wajib Sediakan Beg Kelengkapan Setiap Kali Keluar!

HFMD yang masih belum menampakkan tanda-tanda untuk surut semakin membimbangkan ibu ayah. Nak bawa anak keluar berjalan atau hanya
sekadar membeli barang keperluan rumah juga buat ibu ayah makin risau.

Sikap berjaga-jaga dan sentiasa peka dengan perkara yang membolehkan kuman dan virus ini dijangkiti seperti penggunaan troli di mall dan indoor playground sebaiknya dielakkan. Ini penting!

Selain itu ibu ayah juga perlu bersihkan tangan anak-anak sebaik bermain. Mahu lebih yakin lagi, ibu bolehlah mencontohi doktor manis ini demi memastikan anaknya bebas virus ini.

Beg jalan Aqil (& pencegahan HFMD)

Sekarang ni musim HFMD tengah sakan merebak kan? Selepas insiden Aqil kena HFMD kali ketiga (dia dah pernah kena HFMD tiga kali berturut-turut dalam tempoh lima bulan 2016) dulu-dulu, Hani jadi sedikit paranoid dengan kebersihan sekeliling Aqil kalau kitorang bawa dia berjalan terutamanya ke pasaraya atau taman permainan dalam kompleks membeli belah (kesian anak ibu, paranoid punya pasal
setahun lebih ibu ayah “haramkan” dia dari jejak “indoor playground” ?).

Oleh itu, kitorang pastikan beg jalan Aqil lengkap dengan barang yang kitorang perlukan untuk pastikan sejarah tak berulang.

Tapi kalau setakat berjalan dekat-dekat ke pasaraya, atau ke taman permainan, “beg jalan Aqil” lah penyelamat. Beg jalan Aqil ni memang ditinggalkan je sangkut dalam kereta jarang bawa masuk rumah kecuali nak ‘restock’ barang dalam beg. Sebab tak nak ada risiko beg tertinggal dan keluar berjalan tanpa beg ni ?

Memandangkan ada yang tanya apa yang wajibkan bawa dalam beg jalan Aqil ni, hani buatkan post panjang lebar ni.

List Barang Wajib Ada:

Penting:

1. Antibacterial wipes
Ni kiranya barang paling penting yang wajib ada dalam beg jalan Aqil ?. Hani gunakan untuk lap troli, ‘baby chair’ kat restoran atau kedai makan, atas meja makan kat restoran/kedai makan pun hani lap kadang2 terutamanya kat kawasan Aqil akan pegang.
Dalam beg ni juga ada tisu basah.

2. Hand sanitizer
Benda kedua penting. Hani lebih suka Hand sanitizer jenis spray macam ni. Senang nak guna. Hani sembur kat tangan dia sejurus dia masuk kereta dari mana-mana tempat yang kitorang pergi (dari pasaraya/taman permainan/indoor playground) sebab dia dalam kereta suka makan biskut.

3. Gel aloe vera
Untuk pelbagai kegunaan macam hani pernah share dalam post “medical kit Aqil” sebelum ni. Punyalah berkesan, untuk medical kit Aqil pun ada untuk beg jalan Aqil pun ada benda alah ni. Terutamanya untuk merendahkan suhu badan dia kalau badan dia dedor dalam kereta atau demam dalam perjalanan ke klinik.

4. Sapu tangan / napkin

5. Plastik sampah (bonus kalau wangi ?)
Untuk masukkan pampers anak yang dipakai, atau masukkan baju kotor

Lagi-lagi sekarang musim HFMD tengah merebak, kalau terpaksa masukkan Aqil dalam troli, sebelum itu kitorang lap dulu di bahagian pemegang dan tempat yang boleh dia capai dengan ‘antibacterial wipes’.

Hani sembur juga ‘hand sanitizer’ pada tangan Aqil sebelum dia duduk dalam troli dan sejurus kitorang masuk ke dalam kereta lepas membeli belah ni.

Sekarang tengah musim ni, kalau boleh elakkan lah bawa anak ke ‘indoor playground’ terutamanya untuk anak kecil bawah 3 tahun. Huhu mereka paling mudah terjangkit sebab antibodi masih lagi belum berkembang sepenuhnya.

Lagi-lagi kalau anak sejenis yang masukkan semua barang dalam mulut, bola-bola dalam “ball pit” tu pun dia nak masukkan dalam mulut.

P/s: Walaupun tiga kali Aqil kena HFMD bukan lah semata-mata disebabkan indoor playground/troli pasaraya, this is the least that we
can do. Kita tak boleh kawal kebersihan semasa di taska/rumah pengasuh.

Apa yang penting selain kita ambil langkah berjaga-jaga untuk sedaya upaya elakkan anak terkena HFMD ialah kesedaran untuk kuarantin
anak kita kalau dia dah terkena HFMD untuk mengelakkan anak kita menjangkiti kanak-kanak lain.

Kredit: Hani Mynis


Ibu Chef Wan Meninggal Dunia, ‘Pergi’ Sangat Mudah Semasa Dalam Tidur

Ibu kepada selebriti masakan dan juga pelakon terkenal Chef Wan meninggal dunia awal pagi tadi.

Menerusi perkongsian di Instagram peribadinya, beliau memaklumkan ibu tercintanya, Noraini Abdullah, 93, menghembuskan nafas terakhir pada jam 6.20 pagi tadi.

“Dengan penuh rasa duka cita dimaklumkan bahawa ibu saya yang tersayang telah meninggal dunia jam 6.20 pagi tadi dalam tidurnya di Hospital Gleneagle.

“Semoga rohnya bersemadi dengan aman, diampunkan segala dosa, serta ditempatkan bersama orang yang beriman kelak.

“Jenazah akan dipersiap untuk dikebumikan di Masjid Putra Putrajaya dan disemadikan di Tanah Perkuburan Cyber 10. Alfatihah.

“Terima kasih tidak terhingga kepada semua ucapan serta doa untuk Allahyarham ibu saya. Alhamdulilah,” tulis Chef Wan di akaun Instagramnya.

Terdahulu, beliau yang kerap berkongsi mengenai keadaan ibunya memaklumkan keadaan kesihatan Allahyarham semakin merosot akibat penyakit kanser.

Allahyarham yang berusia 93 tahun itu turut menghidapi beberapa penyakit termasuk Alzheimer dan dimentia.


Tinggalkan Dulu Bungkusan Air Dalam Pasu, Sebelum Balik Kampung. Ada Sebab Perlu Buat Begitu!

Bagi yang mempunyai hobi bercucuk tanam, tentu akan rasa bimbang tentang keadaan tanaman yang ditanam jika terpaksa tinggalkan rumah untuk jangka masa yang lama. Contohnya dimusim perayaan atau pergi bercuti ke luar negara.

Maklumlah rutin harian kalau bercucuk tanam ini, mestilah sering disiram dengan air tanaman tersebut. Hatta sehari terlupa siram, tanaman sudah terlihat layu dan apatah lagi jika berhari-hari. Pasti boleh mati pula dibuatnya.

Jadi tidak hairanlah, kebiasaanya mereka ini tidak mahu tinggalkan rumah berhari-hari. Bimbang dengan pokok-pokok yang ditanamnya itu.

Jadi bagaimana cara terbaik untuk atasi masalah ini?

Melalui perkongsian Lina Sahedin di Kebun Bandar : Jom Tanam Sendiri memang cukup kreatif dan boleh dibuat. Kosnya pun murah sahaja, sekadar plastik dan getah sahaja pun.

Jom semak perkongsiannya…

“Beginilah cara saya buat kalau nak tinggal rumah dalam beberapa hari. Kebetulan hari ini saya nak balik kampung. Cara yang mudah tanpa keluar modal yang banyak sebab saya banyak juga pasu depan ,belakang dan tepi rumah… Kebetulan hari raya pun semakin hampir ,semua sahabat boleh buat begini..”–Lina Sahedin

Langkah pertama :

Pastikan bungkusan air tidak diikat terlalu ketat.

Langkah ke dua :

Letakkan di dalam pasu dan kemudian cucukkan bungkusan tadi dengan jarum peniti .

Langkah ketiga :

Cucukkan juga garfu plastik di dalam pasu agar kedudukan bungkusan berisi air tadi terletak elok.


“Jangan Baca WhatsApp Grup Atau Tengok  Video .” Syukur Ayah Umur 81 Tahun Sihat Lepas Ambil Vaksin, Awal Ashaari Kongsi Tip!

Pelbagai inisiatif kerajaan dalam memudahkan proses pengambilan vaksin untuk memastikan setiap rakyat Malaysia dilindungi daripada wabak maut Covid-19.

Malah, ia takkan berjaya andai tiada sokongan daripada rakyat. Rata-rata kini rakyat Malaysia sedang menanti giliran untuk menerima suntikan vaksin yang disediakan oleh kerajaan Malaysia.

Bukan hanya orang biasa, selebriti juga tidak ketinggalan mengambil vaksin. Bagi yang sudah mengambil, mereka sempat berkongsi pengalaman mereka. Ada yang mengalami simptom berat, tak kurang yang biasa-biasa sahaja.

Terbaru, Awal Ashaari berkongsi cerita bapanya yang telah menerima suntikan vaksin Pfizer bagi dos pertama. Dan kini selesai untuk dos kedua.

Untunglaaa ada orang tu dah complete vaksin dia.. nak pi mana tu? pi Mekah ke pi Europe? hahah

Thanks @kkm and @officialmosti ! Alhamdulillah.

So far Abah kata dia rasa “Kuat” lepas 1st vaksin Pfizer haritu.. 😂 no side effect, no complications..

Dalam masa yang sama, Awal gembira dalam usia ayahnya kini 82 tahun, suntikan vaksin yang diterima itu merupakan hadiah hari lahir istimewa daripada pihak kerajaan buat ayahnya.

Alhamdulillah.. He is turning 82 next month! ni kira hadiah harijadi yang paling best untuk Abah dari Kerajaan Malaysia.

So buat yang ragu2 nak kasi parents diorang ambik Vaksin tu, Awal cadangkan cuba consult Doctor atau yang pakar, jangan baca whatsapp group atau tengok video video yang orang dok forward kat group tu semua. ntah betul ke tak pun kita tak tau.

Awakl juga memohon doa orang ramai supaya dipermudahkan urusan ayahnya selepas menerima dos kedua.

Saya ada kawan yang hilang mak bapak sebab Covid, sebab belum vaksin. So, either way pun ada risikonya..

Doakan Hj Ashaari ok je lepas 2nd dose dia hari ni.. Inshallah.

Perkongsian Awal itu mendapat respond ramai termasuklah selebriti terkenal lain.


Masukkan Anak Ke Kelas DLP (Dual Language Programe), Jangan Main Ikut Orang. Cikgu Ni Bagi Pencerahan, Ibu Ayah Sila Ambil Tahu!

Menyentuh tentang pendidikan anak-anak masa kini, begitu banyak perubahan dan pembaharuan yang dilakukan demi kebaikan di masa akan datang. Oleh yang demikian, sewajarnya, ibu bapa era moden seperti kita hari ini perlu ambil tahu banyak perkara dalam menentukan hala tuju pembelajaran anak-anak.

Ia  perlu difahami dengan jelas, di mana secara totalnya jauh berbeza dengan pendekatan yang telah diambil oleh ibu bapa kita suatu ketika dahulu. Contohnya dalam hal menentukan anak-anak harus berada di dalam kelas DLP (Dual Language Programe) atau sebaliknya.

Jika kita masih ragu-ragu, ayuh baca perkongsian daripada Cikgu Mohd Fadli Salleh di akaun fb miliknya. Jom semak.

Semasa merasmikan Grand Ihtifal Little Caliphs Kindergarten tengahari tadi, aku berkongsi tips dengan ibubapa yang mana anak mereka bakal naik ke darjah 1 tahun depan.

Perkongsian tentang kelas DLP memang sangat dinantikan oleh ibubapa. Ramai yang pm bertanya aku, elok ke tak kelas DLP ni untuk anak-anak mereka.

Begini tuan puan. Kelas DLP (Dual Language Programme) merupakan program yang memberi pilihan kepada murid-murid belajar Sains dan Matematik dalam Bahasa Inggeris.

Bermula 2018, kelas DLP hanya dibuka untuk murid tahun 1 dan tingkatan 1 sahaja. Sebelum 2018, kelas DLP dibuka juga untuk tahun 4 dan tingkatan 4.

Jadi, jika anak-anak kalian memang fasih berbahasa Inggeris, di rumah pula sering speaking, sangat sesuai jika masukkan anak dalam kelas DLP. Bahasa Inggeris mereka akan lebih baik dan dapat ditingkatkan bila masuk kelas DLP.

NAMUN…

Ada segelintir ibubapa menyesal memasukkan anak ke kelas DLP. Kenapa mereka menyesal?

Kerana mereka terikut-ikut dengan orang lain. Kerana mereka anggap kelas DLP ialah kelas elit. Kerana mereka nak anak mereka di kelas elit kononnya.

Bila anak mereka masuk, anak mereka tak dapat ikuti dengan baik. Markah Matematik dan Sains merudum teruk. Mereka sangka, belajar Matematik sekadar angka. Sedangkan silibus Matematik bukan sekadar soalan ‘one plus two equal three’. Matematik bukan sekadar nombor dan simbol sahaja.

Matematik sangat banyak soalan penyelesaian masalah berbentuk ayat. Alangkan dalam Bahasa Malaysia pun masih ramai murid tidak faham kehendak soalan, inikan pula dalam English dan basic English anak mereka lemah.

Lebih merisaukan ibubapa, sebaik anak masuk kelas DLP, memang tidak dibenarkan menarik diri. Kena habiskan dari darjah 1 hingga darjah 6 dalam kelas DLP juga.

Malah jika berpindah sekolah, wajib mencari sekolah yang menawarkan program DLP juga. Tidak semua sekolah tawarkan program ini.

Jadi, jangan ikut orang. Jangan memaksa anak-anak. Kita sebagai ibubapa kena tahu potensi dan kebolehan anak-anak.

Jika mereka bagus English, boleh pilih kelas DLP kerana pengajaran Matematik dan Sains diajar sepenuhnya dalam English.

Jika tidak, masuk saja kelas biasa. Silibus dan sukatan antara kelas biasa dan DLP 100% sama. Yang beza cuma bahasa pengantar sahaja.

Sila fahami dan hadami elok-elok ya. Hak anda untuk memilih mewakili anak-anak ni. Jadi buatlah pilihan yang terbaik.


6 DIY Kreatif Untuk Si Bulus Kesayangan,  Super Kreatif Lagi Jimat, Wajib Cuba!

Perkakasan dan peralatan kucing sememamgnya adalah perkara wajib ada untuk memastikan anak bulus kita selesa. Semua peralatan seperti pencedok najis, bekas air dan bekas makanan ini sebenarnya banyak membantu mempercepatkan proses dan membantu mereka lebih selesa.

Pun begitu, harganya yang melambung tinggi di pasaran buat kita berfikir dua tiga kali untuk membeli. Kalau rajin anda bolehlah menghasilkan sendiri di rumah. Lebih jimat!

6 Idea Kreatif Wajib Cuba

Enam idea kreatif ini bukti betapa kreatifnya rakan-rakan kita. Semuanya demi hendak memastikan kucing masing-masing berada dalam keadaan selesa. Cantik pulak tu. Paling penting semua ini berguna dan menjimatkan. Jom intai.

1. Rumah Kucing
Buat rumah kucing dari tayar untuk kucing-kucing jalanan. Apa pendapat korang?

Kredit: Fanatik Kucing

2. Diy Baju Anak Kucing
Comel je baju untuk si comel ni. Mak-mak yang ada bela anak kucing, boleh cuba buat. Guna stokin terpakai je!

Kredit: Rozy Photography Page

3. Rumah Kucing DIY
Diy rumah untuk anak-anak bulus.

Kos:
Bakul x 2 = RM 4.24
Cable tie = RM 2.12
Alas kaki = RM 2.12
Gergaji = dah ada kat rumah
Baju tshirt tak pakai, guna baju tidur

Total: RM 8.48. Jimat banyak.

Kredit: Siti Nor Hafiza

4. Bekas Makanan
Disebabkan kerisauan yang melampau nak tinggalkan kucing-kucing kita esok, kita pun diy la dispenser makanan kucing. Bukan kedekut nak beli, dah banyak kali beli, tapi dah jahanam. Kali ni kita google ja, pastu bahan pun senang.

Kredit: Aida Rejah

5. Bekas Makan Botol Mineral
D.I.Y awang kenet rasmi dah. Nak buat banyak biji lagi. Minggu depan kita lancarkan letak ditempat-tempat kucing jalanan. Sapa nampak nak habis dialu-alukan untuk topup. Nak main saham dunia tak mampu, kita cari saham akhirat.

Kredit: Putra Lilin

6. Tandas Kucing Kreatif

Akhirnya siap juga tandas kucing ni. Modal Rm45 je, pasni tak ada dah bersepah-sepah pasir dia. Kakak dan adik-adik boleh la
try.

Kredit: Nurul Asikin Akmar

Kreatifnya rakan-rakan kita ni. Langsung tak pernah terfikir dek akal kita nak diy sendiri rumah kucing yang cantik daripada bahan-bahan ni. Serius kreatif. Syabas semuanya!


Tetamu Jangan Datang Mengejut Jika Ke Rumah Ada Anak Kecil. Kena Alert Hal Ini.

Rumah yang kemas dan susun atur yang tersusun sudah tentu menjadi idaman semua orang. Apabila rumah kemas sudah tentu sedia menerima sebarang kunjungan tetamu sama ada mertua, adik beradik atau ipar duai. Namun, kadang kala, dek kerana keletah anak-anak yang aktif, rumah tetap bersepah sana sini. Biarpun baru sahaja mengemas, suasana itu tidak bertahan lama. Ada sahaja yang disepahkan oleh anak-anak.

Akibatnya, si ibu menjadi penat untuk mengemas setiap masa. Oleh sebab itu tidak mustahil jika berkunjung ke rumah yang mempunyai anak-anak kecil ada yang bersepah barang mainan, dinding kotor diconteng, kain tidak berlipat di ruang tamu dan sebagainya.

Mungkin bagi yang memahami ia tidak menjadi masalah tetapi sebaliknya jika ada yang tidak memahami situasi ini.

Begitulah dengan perkongsian ini. Moga kita alert hal ini apabila ingin berkunjung ke rumah yang ada anak-anak kecil. Jangan mengejut tapi beritahu awal supaya tuan rumah dapat membuat persediaan menerima tetamu.

Jujurnya, rumah orang yang ada anak kecil ni, bukanlah rumah yang bersedia untuk menerima kunjungan tetamu. Apatah lagi secara mengejut.

Bersepah, tunggang-langgang, lantai tercemar, baju tak berlipat, dinding comot.

Kalau kita tetamu, kalau hati bukan jenis memahami dan berbaik sangka, tak payah lah datang. Jenis membawang, lagi lah.

Di sebalik rumah yang macam kapal karam tu, ada seorang perempuan yang macam bela saka. Bila-bila masa boleh meletup.

Baru kemas, dah sepah balik. Dah tu, dia seorang je yang kemas pulak tu. Yang tukang sepahnya ramai. Semua kerja, harapkan dia. Baru buka mulut, kena cop asyik membebel.

Sakitnya hati!

Dulu masa Kak MJ masih bujang, berazam la konon nak jadi lain dari yang lain. Akan usaha juga rumah kemas ala English Style. Anak taknak comot. Superwoman. Konon.

Pada yang masih bujang tu, good luck lah ye.

Kredit; Dr Kamarul Ariffin


“Barang Bantuan Banyak, Mangsa Tak Boleh Ambil.” Wanita Ni Dedah Sumbangan Banjir Tak Diagihkan Undang Kemarahan Ramai

Setiap kali berlaku tragedi baik kemalangan, tanah runtuh mahupun baru-baru ini banjir, pasti rakyat Malaysia tidak Akan duduk diam. Semua berganding bahu bekerjasama membantu menghulurkan bantuan. Antaranya  mengumpulkan pelbagai jenis sumbangan untuk mangsa yang terjejas.

Sikap prihatin mereka terserlah melalui pemberian sumbangan berupa keperluan makanan,  wang ringgit, pakaian, susu, lampin bayi, kit kebersihan dan macam-macam lagi.

Namun ada pihak yang bertanggungjawab tidak melakukan kerja dengan betul. Ini kerana ada yang melaporkan di sesetengah PPS stok barang bantuan tidak diagihkan dengan sebaiknya kepada mangsa banjir walaupun banyak sumbangan yang diterima.

Sebaliknya, stok tersebut  ‘disimpan’  entah untuk siapa. Tular satu  video berkenaan isu ini di mana difahamkan mangsa banjir yang tidak tinggal di PPS tidak dibenarkan untuk mengambil barang bantuan yang dibekalkan.

Menurut perakam video terbabit, selepas ‘mata-mata’ yang meninjau di PPS tersebut beredar, maka barulah orang ramai mula datang meminta barang bantuan kerana mereka akan dihalang jika diketahui tidak tinggal di PPS berkenaan.

Isu yang dibangkitkan ini membuatkan ramai yang tidak berpuas hati terutamamereka yang telah menyumbang melalui NGO atau ke pusat pengumpulan.

Lebih-lebih lagi, sebelum ini tular mengenai lebihan makanan dibiarkan basi dan terbuang, sedangkan mangsa ramai yang tidak mendapat bantuan mkanan.

Bukan Itu sahaja, lambakan pakaian serta barangan bantuan juga  terbiar akibat kelemahan sistem pengagihan dan pengurusan.

Video tersebut mendapat reaksi orang ramai yang marah apabila mengetahui isu sebegini berlaku. Tak kurang yang mengakui ini bukan kali pertama, bahkan isu ini sentiasa timbul BA melibatkan sumbangan orang ramai.

@Eiqaa:Bila orang dah bagi bantuan, bukankah itu sudah menjadi amanah untuk kita memanjangkan lagi bantuan tu? This is not fair for others!

@𝐚𝐤𝐢𝐟𝐚𝐲𝐬.:Kitorg yg tak kena musibah banjir ni bagi sumbangan utk mereka semua. Amanah utk kau supaya bagi kat semua org AMANAH

@🌸:yes terjadi dekat pps tempat i juga dyeorg simpan untuk kroni dia !!!!!!

@Xoi:Tak faham la, maksudnya brg ii bnyk tu dorg tkksi share dkt org lain luar dari kawasan ? Like srsly weh banyak kot ,siapa kejam sngt ni🥺😌

@mrcookies:hahaha. serius mana2 mesti ada yg mcm ni. mcm sy pntai timur ni kan slalu bnjir..mmg every year akn ad mkluk mcm ni. xamanah.

@beautyobsessed_my 🥰:Yes.. Terjdi dekat sini juga.klau nk kena ddk PPS baru boleh dpt bantuan, rumah kami xde spe dtg melawat ke ap.. Rumah pun banjir juga

@Zana@1819:Ya-Allah npe jdi mcm nie susu nk smpn bt ape kongsi la ngn ank² diluar sna yg masih perlukan..brng² smua tu rkyat yg bnyk tlg jngn bt kedekut


Ruginya Ibu Anak Ramai Tak Amalkan Air Rebusan Pecah Lemak Ni. Kurus & Mantap

Nak kembalikan bentuk badan asal bukanlah satu perkara mudah bagi ibu-ibu selepas bersalin.

Kena bersabar dan paling penting usaha kena lebih. Bagi yang ada kos lebih bolehlah beli produk atau berkunjung ke pusat kecantikan untuk menurunkan berat badan tapi bagi yang percaya pada petua warisan nenek moyang kita atau  yang menghadapi kekangan kewangan boleh juga amalkan cara ni.

Cara Nurul pecah lemak tang perut dan maintain 45kg. Selain jamu Nurul amalkan air rebusan ni, sangat elok untuk yang nak cairkan lemak tepu.

Bila anak makin bertambah ni Nurul lebih memilih untuk menjaga kesihatan dan dalaman. Bila badan dah terlampau banyak lemak energy pun sendu.

Ni nurul nak share air rebusan untuk detoks cairkan lemak dengan senang. Sangat ajaib bagi yang nak menurunkan berat badan . Rasa dia sedap, tak pahit, ada rasa masam manis.

Bahan-bahan:
Halia
Serai
Kulit kayu manis
Bunga cengkih
Air secukupnya
Madu
Lemon

Caranya:

1. Rebus halia, serai, kulit kayu manis dan bunga cengkih dengan air secukupnya.

2. Biarkan mendidih dan biarkan airnya suam.

3. Masukkan madu dan perahkan sedikit lemon.

4. Minum ketika masih suam.

Jom amalkan seperti yang diajarkan oleh Nurul Arija. Kalau dia dah berjaya turunkan beratnya hingga 45kg, takkan kita tak mampu?
Jom amalkan untuk sihat dan langsing!

Selamat mencuba.


Daun Limau Purut Mampu Menghilangkan Keletihan Badan. Petua Dulu-Dulu Yang Boleh Bermanfaat

Seharian sibuk bekerja pastinya badan rasa lemah dan letih. Sampai sahaja di rumah rasa terus nak tidur. Tapi sebelum tidur apa kata anda mandi dulu dengan air daun limau purut supaya tubuh badan berasa lebih segar.

Cara penyediaannya sangat mudah. Ikut step di bawah ini:
1. Ambil 10 helai daun limau purut dan hiriskan halus-halus
2. Ambil 5 biji buah limau purut, potong menjadi 4
3. Masukkan kedua-dua bahan tadi ke dalam satu baldi air suam
4. Ramaskan daun limau purut & perah buah limau purut untuk mengeluarkan airnya
5. Gunakan air tadi sebagai bilasan terakhir semasa mandi
6. Ratakan ke seluruh badan, terutamanya kepala & rambut
7. Air mandian ini akan membuang toksin yang terkumpul dalam badan anda
Daun limau purut berbau harum dan bau ini membantu melegakan keletihan. Daun dan buah limau purut ini juga membantu pembuangan toksin dari badan dengan baik. Limau purut juga bertindak sebagai antibakteria penghalang bau badan.
Semoga Bermanfaat!

Kredit : Petua Orang Dulu


Alert Tugas Sendiri Di Rumah, Barulah Isteri Kurang Jadi ‘Singa’! Keluarga Pun Sentiasa Harmoni

Tidak kira dari sisi mana pun, orang pertama yang akan dipersalahkan semestinya WANITA.  Tapi sedarkah, wanita adalah golongan yang sepatutnya dilindungi, dimuliakan kedudukannya.

SALAH ISTERI?

Rumah bersepah, salah isteri.
Dapur tak berasap, salah isteri.
Tak ada zuriat, salah isteri.
Anak lewat perkembangan, salah ibunya.
Anak ada sindrom, salah ibunya.
Anak nakal, salah ibunya.
Anak dapat nombor corot di sekolah, salah ibunya.
Keluarga tak bahagia, salah isteri.

Berdasarkan banyak penulisan di media sosial, untuk jadi orang perempuan ini kena hebat semua, barulah jadi calon menantu, isteri dan ibu yang terbaik. Kalau tak cukup “tick”, nanti takut tak jadi kahwin atau suami cari ibu lain untuk anak-anak. 🔥

Kerap kali saya mendengar keluahan ibu-ibu yang dah tak mampu nak menampung beban di kepala, fizikal penat tak apa tapi bila “kepala” pun dah penat memang parah. Ditambah lagi dengan kritikan orang sekeliling, lagi parah jadinya. 😥

Saya rasa mungkin dah tiba masanya masyarakat kurangkan expectation yang terlampau tinggi untuk kaum hawa. Bagi yang sudah ada kesedaran, tahniah! Yang mana belum ada kesedaran, mohon baca.

Saya terbaca baru-baru ini berkaitan isu rumah tangga, salah satu kenyataan yang saya tak berapa setuju:

“Jadi orang perempuan ni kenalah pandai mengemas dan pandai masak sebab cuba bayangkan kalau suami demam nak makan bubur, isteri tak pandai buat. Ataupun nanti dekat sekolah kawan-kawan anak kata rindu masakan mak tapi maknya tak pandai masak.”

Cuba terbalikkan situasi, isteri pula demam? Ataupun anak sepanjang hidup tak pernah rasa masakan ayah?

Bagi saya, bukan jadi orang perempuan sahaja perlu pandai memasak dan mengemas. Tapi jadi MANUSIA, kenalah pandai semua skil asas kehidupan tak kiralah perempuan atau lelaki.

Cuma mungkin ada orang bakatnya lebih terserlah pada skil memasak, ada orang lebih pada skil dekorasi rumah dan sebagainya.

Tapi kalau anda seorang isteri yang boleh buat 100% menguruskan urusan rumah, alhamdulillah anda wanita hebat. Tapi janganlah anda “meng-downgrade” wanita lain yang tak mampu.

Awas bila isteri jadi ‘mental load’

Pernah tak para isteri mengalami situasi:

1. Pukul 11 pagi, kita nak masak nasi untuk makan tengahari tapi masa kita nak ke dapur ternampak pula bakul baju kotor yang melimpah.

2. Kita pun pergi masak nasi sambil berfikir “lepas ini nak kena basuh baju”.

3. Dah siap masak nasi, nak basuh baju pula tiba-tiba teringat yang lupa nak keluarkan ayam nak masak masih beku.

3. Kita pun minta “tolong” pasangan kita yang tengah main game di hp untuk keluarkan ayam. Pasangan kita kata “kejap,kejap”.

4. Tengah kita angkat bakul baju kotor nak basuh, anak yang sedang belajar bebas diaper pula datang beritahu nak kencing. Kita pun terpaksa tinggalkan bakul baju kotor sebab nak kena berlari bawa anak ke tandas takut “tercicir”.

5. Sambil pantau dan tunggu anak habis membuang, mata kita melilau tengok keadaan tandas yang dah mula berlendir semula walaupun baru cuci 3 hari lepas. Terfikir nak cuci tandas lepas habis makan nanti.

6. Anak pun selesai membuang, kita sambung dengan tugasan basuh baju. Kita nampak pasangan kita masih dengan hp dengan “kejap-kejapnya”, kita pun basuh baju dan keluarkan ayam sendiri.

Pasangan kita pun kata “relakslah nanti saya buat, beritahulah nak buat apa-apa”. Tapi realitinya buat semua sendiri lagi kurang stress daripada minta orang lain buatkan sebab stress di kepala lagi penat dari penat fizikal. 🙆♀

Cuba bayangkan perkara ini berulang SETIAP HARI? Saya yang menaip ini pun berasap kepala memikirkannya, apatah lagi nak menghadap setiap hari. 🤯

Inilah yang dipanggil “MENTAL LOAD”, keperluan merancang, menguruskan hidup diri sendiri dan hidup orang lain yang bergantung kepada kita. Semakin banyak, semakin berat beban mental yang kita alami.

Bila terlampau banyak “mental load” boleh buat seorang isteri yang lemah lembut bertukar jadi “hijau” di rumah. 🦁

Suami lebih banyak masa lapang bebanding isteri

Ada survey di lakukan di Australia (HILDA) pada tahun 2019, yang terbukti ada gap di antara kerja di rumah suami dan isteri.

1. Pasangan yang tiada anak, kedua-duanya bekerja:
Isteri melakukan lebih 4 JAM seminggu menguruskan rumah berbanding suami.

2. Pasangan yang mempunyai anak, kedua-duanya bekerja:
Isteri melakukan lebih 7 JAM seminggu melakukan kerja rumah dan TAMBAHAN 7 JAM lagi menjaga anak lebih berbanding suami.

3. Memang terbukti yang suami mempunyai lebih banyak masa lapang berbanding isteri.

Perkahwinan adalah perkongsian yang sepatutnya memudahkan kaum lelaki dan perempuan, bukannya untuk menyenangkan lelaki dan menyusahkan perempuan.

Kurangkan Beban Isteri Dengan Lantik Diri Jadi Ketua

Maka, saya cadangkan para suami yang berminat untuk kurangkan “mental load” isteri, apa kata tukar daripada anda hanya tanya apa yang perlu dibantu. Apa kata pilih dan melantik diri sendiri untuk menjadi KETUA untuk mengurangkan beban di otak isteri:

BIRO DAPUR
BIRO MENGEMAS
BIRO BAJU
BIRO ANAK
BIRO LAMAN RUMAH
BIRO SAMPAH
BIRO JAGA KERETA

Bila dah pegang antara jawatan di atas, mohon ingatlah perkara-perkara yang perlu dilakukan. Percayalah isteri yang asyik bertukar jadi “hijau” mungkin boleh kembali jadi lemah lembut.

Dalam kes saya, sebelum berkahwin lagi saya dan suami dah bincang tentang kerja-kerja di rumah. Saya tak hebat memasak (selalu masak tak jadi 🤭) tapi suka urus baju, suami tak suka urus baju tapi suka memasak (dan sedap). 😋

Tapi kurang mahir dan tak suka, bila dalam keadaan memerlukan boleh sahaja buat asalkan masing-masing tahu skil asas hidup. Contohnya semasa saya berpantang, suamilah ambil alih bab mengemas dan urus baju walaupun saya Ketua Biro Mengemas. Sama juga bila suami tak ada, saya akan masak masakan mudah untuk saya dan anak walaupun suami Ketua Biro Dapur.

Mudahkan Untuk Menguruskan Rumah

Bila ada pembahagian tugas, secara tak langsung kuranglah beban mental yang kita perlu fikir. Saya tak perlu fikir

Nak beli barang basah apa? 🚗
Barang basah apa dalam peti ais? 🐓
Nanti malam nak masak apa? 🥗
Elok lagi ke ikan dalam peti ais? 🐟

Suami pula tak perlu fikir baju kotor dah penuh bila nak basuh? 🧦
Baju dah kering ke belum? 👕
Tandas dah kotor bila nak sental? 🚽
Anak nak pakai baju apa pergi kenduri? 👗
Dinding kotor macam mana nak bersihkan? 🤔

Dengan kerjasama suami dan isteri, kita tak perlu pun nak korbankan apa-apa. Sama-sama membahagiakan hidup masing-masing.

Ada orang tunjukkan cinta dengan kata-kata manis, ada orang tunjukkan cinta dengan perbuatan. Ada orang tunjukkan cinta dengan kedua-duanya.

Kalau kita rasa boleh urus segala benda di rumah dan penuhi expectation jadi seorang isteri yang sempurna seperti ditonjolkan di dalam drama TV, janganlah kutuk atau hina orang yang tak mampu lepas itu takutkan orang lain “nanti suami cari lain”.

Bila dah namanya tak ada jodoh, kita buatlah macam mana pun tak jadi apa juga. Sekecil-kecil benda pun boleh jadi penyebab.

Samalah kes zuriat, tak dapat anak salah isteri. Tahukah yang nak dapatkan zuriat perlu pastikan tahap kesuburan suami dan isteri, bukan isteri sahaja? 👫

Anak semua perempuan, tak dapat anak lelaki salah isteri. Tahukah yang menentukan jantina anak adalah sperma suami? 👶

Anak ada sindrom, salah genetik isteri. Tahukah yang anak itu adalah gabungan ovum dan sperma yang mengandungi genetik suami dan isteri yang menentukan adalah genetik siapa yang lebih dominan. 🙄

Anak nakal, salah isteri tak pandai jaga anak. Tahukah yang tugas didik anak perlukan kerjasama suami dan isteri?

Cadangan saya, bagi yang merancang untuk berkahwin. Bincanglah juga peranan suami dan isteri dalam rumah tangga supaya masing-masing sedar tanggungjawab dengan harapan tak ada kes salah menyalahkan di masa akan datang. Jangan lupa kenali bakat diri masing-masing juga! 😍

Mana yang handal melipat baju, jadilah Ketua Biro Baju. 👕👖
Mana yang lebih sedap memasak, jadilah Ketua Biro Dapur. 🍳
Mana yang lebih teliti menyental kotoran, jadilah Biro Mengemas. 🌈

Bincanglah “biro” masing-masing sebelum berkahwin supaya beban mental terbahagi sama rata. Kalau tak nak pegang semua jawatan, beritahulah pada pasangan awal-awal supaya pasangan anda boleh bersedia mental dan fizikal. 🏋♀

“Berkorbanlah” bersama-sama supaya kesihatan mental kita terjaga, melainkan memang tiada pilihan (PJJ, frontliners, pasangan sambung belajar dll) 💪

Semoga bermanfaat, terima kasih ❤


8 Tahun Bergelar Ibu Tunggal, Syura Selamat Bernikah Kali Kedua. “Alhamdulillah, Anak-Anak Restu.”

Gambar Syura  lengkap berpakaian raja sehari dimuatnaik oleh rakan baiknya yang juga isteri kepada Lan Solo.

Awalnya disangkakan untuk shooting, rupa-rupanya empunya diri sah bergelar isteri buat kali kedua.

Lapan tahun bergelar ibu tunggal, Syura Badron, 36, kini  sah milik Muhd Farizat Ismail, 28,usai selamat dinikahkan kira kira jam 12.30 tengah hari tadi, di Masjid As-Salam Puchong Perdana.

Majlis yang berlangsung mematuhi prosedur operasi standard (SOP) dengan hanya dihadiri 30 ahli keluarga dan kenalan terdekat kedua dua mempelai menyaksikan suami Syura melafazkan tiga kali akad nikah kerana terlalu gementar.

Pada majlis berkenaan, penyanyi dan bekas juara Master Chef Selebriti musim kedua itu menerima mas kahwin berupa jongkong emas 1.5 gram.

Selain itu, ibu kepada tiga orang cahaya mata ini turut menerima wang hantaran dipersembahkan dalam bentuk set barang kemas yang dirahsiakan nilainya.

Dalam majlis yang sama, Syura turut menyerahkan lima dulang hantaran berbalas jumlah sama daripada suaminya.

“Alhamdulillah segala galanya dipermudahkan. Saya bernikah dengan lelaki bujang dan orang kebanyakan. Dia menjalankan perniagaan makanan kecil kecilan.

“Kami kenal sejak lima tahun lalu. Dalam tempoh itu, dia menjadi penyokong dan pengkritik saya. Ketika saya menceburi perniagaan produk kecantikan kulit, Charmant, dia juga antara yang banyak membantu dan memberi tunjuk ajar,” katanya.

Syura yang popular dengan lagu berentak irama Malaysia seperti Nazam Berkasih dan Bakawali juga bersyukur kerana tiga anaknya merestui keputusan dibuat.

“Mereka sendiri menangis kegembiraan saat saya sah bergelar isteri tadi. Sebagai anak yang kian membesar, mereka juga memahami pergelutan saya dalam meneruskan kelangsungan hidup.

“Namun, apa terjadi, saya tetap akan menjaga tiga amanah (anak) itu dengan baik.

“Malah anak juga serasi dengan suami saya selama ini,”katanya.

Malam ini, Syura dan Farizat akan diraikan dalam satu majlis resepsi di Cheras.

Teman baik Syura, Lan Solo dan isterinya, Shila Razlan masing masing berkongsi berita gembira mengenai pernikahannya di Instagram.

Sekadar makluman, Syura dan bekas suaminya iaitu Mohd Fadhly Md Yassin berkahwin pada 16 April 2006. Mereka berpisah pada Ogos 2015.

Hasil perkahwinan pasangan itu dikurniakan tiga orang anak iaitu Nurul Dania Irdani, 15, Nurul Qaisara Sofia, 13, dan Muhammad Irfan Aryan, 11.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Truly Malaysian.” Wanita Bersalin Depan Kuil, Penganut Hindu Guna Kain Vesthi Jaga Aurat, Bikin Netizen Kagum.

Siapa sangka, sambutan perayaan Thaipusam hari ini dikejutkan dengan kisah seorang wanita terpaksa melahirkan bayinya dalam kereta.

Dengan bantuan orang awam yang sedang meraikan perayaan itu, wanita itu selamat melahirkan bayi.

Lebih sebak, mereka bertindak pantas menutup dengan kain ketika wanita ini sedang melahirkan bayi. Nyata aurat wanita itu terjaga biarpun dalam keadaan bertarung nyawa melahirkan bayi.

Kisah manis ini dikongsikan menerusi satu hantaran di laman facebook LK Savantharaja, memaklumkan kejadian yang berlaku awal pagi tadi di Kuil Sri Subramaniar, Batu Caves.

Ianya Berita Gembira!!!
( KISAH THAIPUSAM )

Tadi , saya dan beberapa orang penganut yang datang di Kuil Sri Subramaniyar Batu Caves ternampak seorang wanita menjerit meminta tolong di sebelah sebuah kereta (luar kuil).

Kami terus berlari menghampiri kereta tersebut. Ternampak seorang wanita Melayu yang ingin bersalin di dalam keretanya. Segera saya dan beberapa wanita lain menutup cermin kereta dengan lain (vesthi) yang diberikan oleh saudara kita yang berjalan ke Kuil bersama Paal Kudam untuk menunaikan nazar mereka.

Semasa bayi keluar,(selamat dilahirkan) beberapa kali saya memberitahu ”Kakak, awak dan anak dirahmati.”

“Saya berasa sangat gembira selepas kakak itu selamat melahirkan bayi perempuan yang cantik (masa sekitar 7:24am).

Saya juga membantu dengan mendapatkan pisau bagi memotong tali pusat bayi tersebut. Semua yang datang menghulurkan bantuan mendoakan ibu dan bayi itu.

Ambulans tiba tidak lama kemudian selepas bayi selamat dilahirkan… Sebelum pergi hospital , saya sempat berswafoto dengan ayah ayah bayi berkenaan (untuk kenangan.)

Apa yang pasti, perkongsian itu telah mendapat perhatian seluruh warganet yang meluahkan rasa sebak dan gembira bahawa itulah suasana harmoni dan kasih sayang yang sentiasa ada dalam masyarakat Malaysia tanpa mengira kaum.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Pisau Sentiasa Tajam Dan Super Power Bila Memotong 5 Langkah Kena Patuhi!

Bila melangkah ke dapur, pisau antara peralatan dapur yang teramatlah penting. Pisau yang tumpul atau sudah tidak elok lagi untuk digunakan boleh buat hati jadi berang ketika hendak memasak.

Apatah ketika pulang daripada kerja dan ini akan menambah sakit hati ketika hendak memasak. Bagaimana memastikan pisau sentiasa tajam dan terjaga dengan cantik walaupun telah lama digunakan. Ada caranya. Cuba petua ini.

Asah Selalu
Pisau yang tajam haruslah diasah permukaannya lebih kerap. Jangan malas kerana inilah cara untuk memudahkan proses memasak anda dengan lebih pantas. Biasakan diri untuk mengasahnya setiap kali hendak digunakan. Biarkan sentiasa tajam.

Pilih Pengasah Sesuai
Ada juga pengasah yang tidak kena dengan jenis pisau yang anda gunakan. Namun ada juga yang lebih senang mengasah pisau menggunakan lesung batu yang digunakan untuk menumbuk sambal. Tidak salah, namun kenalah bijak menggunakannya agar kena pada semua mata pisau. Jika tidak, beli sahaja pengasah jenis bulat dan panjang, khusus untuk mengasah.

Simpan Tempat Kering
Setiap kali selepas menggunakannya, pastikan pisau diletakkan di tempat yang kering seperti di dalam laci atau sebagainya. Selain lebih selamat, ini juga dapat menjaga mata pisau lebih lama. Malah ulu pisau jenis kayu juga tidak mudah reput kerana disimpan di tempat yang kering dan terjaga.

Jaga Dengan Teratur
Selepas digunakan pastikan pisau dibersihkan kotorannya dan dilap dengan kain yang bersih. Ini penting bagi memastikan tiada sebarang kotoran seperti getah yang terlekat di mata pisau, yang pastinya akan membuatkan mata pisau tumpul.

Gunakan Minyak
Jika perlu, ketika membersih atau selepas mengasah mata pisau, sapukanlah sedikit minyak dipermukaannya dan simpanlah kemas di dalam laci. Ini bagi memastikan mata pisau sentiasa tajam dan licin. Harus cuba!


Jangan Seronok Sangat Usik Anak Kecil Guna Trend Video ‘Mengilai’, Netizen Setuju Teguran Pemuda Ini!

Apa sahaja trend yang dimuat naik di laman sosial terutamanya Tiktok, pasti akan jadi viral dan diikuti ramai. Misalnya baru-baru ini telah tular satu trend mainkan video mengilai menjadi pilihan orang ramai untuk menakutkan orang lain.

Jika anda perasan, bukan hanya menakutkan sesama orang dewasa, malah ada juga segelintir ibu bapa menakutkan anak-anak dengan trend ini untuk melihat reaksi mereka. Tapi, sedar tak ibu bapa sekalian bahawa perkara itu sebenarnya mampu memberikan kesan terhadap mereka?

Tampil beri teguran di laman Tiktok miliknya sendiri, seorang pegawai perubatan yang memegang akaun the.dressar menggesa agar orang ramai berhenti membuat trend tersebut. Hal itu kerana perkara tersebut dapat mengganggu perkembangan psikologi anak-anak yang sepatutnya dibentuk dengan baik sejak kecil. Lebih buruk lagi, ia juga mampu tinggalkan perasaan trauma dalam fikiran mereka.

Malah tambahnya, walaupun mungkin ada yang pandang trend ini hanya satu gurauan, tetapi perasaan takut itu sebenarnya mampu kekal sehingga kanak-kanak tersbeut meningkat dewasa sekaligus mengganggu keyakinan diri mereka. Bagaimanapun, si pemilik akaun turut berharap agar ibu bapa mengambil peduli akan isu ini dan jadikan ia sebagai satu pengajaran.

Meninjau di ruangan komen, kebanyakan orang ramai bersetuju dengan pendapat pemuda ini. Malah, ada juga yang meminta untuk orang ramai hentikan trend ini agar anak-anak mampu membesar dengan baik.


“Tak Tahu Berapa Lama Kita Akan Hidup.” Alif Satar Ambil Langkah Awal Sedia Wasiat Untuk Isteri & Anak

Jodoh pertemuan, ajal maut semuanya ketentuan Dia Yang Satu, sebagai hambaNya kita tak mampu menidakkan takdir tersebut. Namun kita tidak boleh sekadar pasrah sahaja, sebaliknya kena ada persediaan untuk semua ini.

Justeru, bagi mereka yang sudah berkeluarga harus ada persediaan untuk anak-anak dan isteri. Bagaimana nanti apabila ketua keluarga pergi buat selama-lamanya, dengan siapa mereka harus bergantung harapan.

Tidak kira orang biasa mahupun selebriti, soal begini tidak dapat lari dari dibahaskan. Lebih-lebih lagi pelbagai kes berlaku masa ini.  Kematian tidak mengenal usia, pangkat dan juga keturunan.

Terkesan dengan kes kematian mengejut pada usia muda dua rakan selebriti iaitu Allahyarham Abam dan Allahyarham Ashraf Sinclair, membuatkan, hos dan pelakon terkenal, Alif Satar menyuarakan kebimbangan tentang nasib dan masa depan ahli keluarganya.

“Orang selalu cakap supaya buat simpanan, tetapi sepatutnya anda perlu buat wasiat. Saya sebenarnya tak berapa pandai buat benda ni, tapi ia tetap perlu dibuat.

“Macam saya sendiri sudah sediakan wasiat sejak ada anak pertama. Sebab kita tidak akan tahu berapa lama kita akan hidup,” katanya.

Ajal tidak mengira usia dan kematian datang bila-bila masa.  Apa yang dilakukan Alif ini sememangnya sangat tepat kerana bimbang apabila sudah tiada nanti nasib isteri dan anak-anak akan teraniaya jika wasiat tidak dibuat lebih awal.


“Sampai Tiga Longgok” Makcik Geram Kucing Jiran ‘Membuang’ Merata, Siap Hempas Penyapu!

Bila nampak je kucing,mesti pecinta kucing jadi teruja sehingga ada yang sanggup berhenti dari berjalan dan mengusap lembut haiwan kesayangan Nabi Muhammad SWT itu. Malah kucing adalah antara haiwan kesayangan yang sering dijadikan peneman setia.

Tetapi, dalam ramai yang menyukai si bulus ini, hakikatnya masih terdapat ramai orang yang takut terhadap kucing, malah ada juga yang tak senang dengan bau najis mereka.

Isu kucing jiran berak merata-rata di rumah orang lain bukanlah benda yang asing. Lebih-lebih lagi bukan sekali perkara itu terjadi di rumah kita dan berkali-kali menegur namun tiada penyelesaian dibuat. Waktu tu mula lah, ‘nak marah, tapi kena sabar…’.

Itulah yang dirasai oleh seorang pesara guru, Puan Abidah Mohd Noor, yang mengalami masalah kucing berak di rumahnya.

Dalam video yang dikongsikan di laman Tiktok miliknya, ketika sedang santai membersihkan perkarangan rumahnya, dia seakan-akan berubah bad mood kerana rupanya telah tersapu najis kucing milik jirannya.

“Taik kucing… Satu dua tiga, sampai tiga longgok ni. Bela kucing menyusahkan jiran.” katanya dalam video tersebut.

Tahap kesabarannya telah melebihi had memandangkan situasi sebegitu sudah dihadapi selama puluhan tahun. Bukan sahaja berak di laman rumah, malahan pernah juga kain alas kaki terpaksa dibuang ekoran menjadi ‘target’ kucing jirannya. Malah, pernah juga berlaku ketika pergi bercuti selama 3 hari apabila dia mendapati 8 longgok najis kucing terkumpul di dalam dapur miliknya.

Langsung tidak membenci haiwan tersebut, namun dia berharap agar tuan badan dapat menjaga kucing-kucing mereka sebaiknya.

Meninjau di ruangan komen, ada yang mengadu turut hadapi masalah yang sama kucing berak di halaman rumah mereka sehingga ada yang tidak bertegur sapa dengan jiran disebabkan masalah ini. Malah, ada juga yang bersifat positif menganggap itu semua sebagai ujian.


Anak-Anak Dilahirkan Sebagai Manusia.  Usah Diubah Jadi Robot Tanpa Kerelaan Mereka Hanya Kita Sangka Itu Lebih Mudah.

“Zaman sekarang anak-anak kena terlibat dengan gajet supaya tidak ketinggalan. Cuma sejauh mana kita kawal supaya tidak keterlaluan sehinggakan makan minum tidur dengan benda tersebut,” demikian pandangan Ustaz Don mengenai hal ini.

Tindakan ibu bapa yang memberikan  gajet kepada anak dengan alasan tidak mahu bising menyebabkan mereka mula ketagih bermain gajet. Jika tidak diberikan mereka memberontak. Walaupun mungkin ini adalah salah satu bentuk penyelesaian tetapi dari segi jangka masa panjang pasti memberikan impak negatif kepada anak-anak terbabit.

ROBOT DI MEJA MAKAN.

Anak kecil itu diam tanpa sebarang pergerakan. Dia juga langsung tidak bersuara. Matanya memandang tepat ke hadapan tanpa berkelip. Dia terpaku dengan apa yang dilihatnya. Segala yang berlaku di sekeliling seolah-olah tidak memberi makna apa-apa kepada anak itu. Sebarang bunyi, sebarang pergerakan mahupun sebarang keajaiban yang berlaku di sekelilingnya seperti tidak langsung menimbulkan tanda tanya dalam dirinya. Perkara yang menjadi tumpuan utama dalam hidupnya dan dalam dunianya ketika itu hanyalah apa yang sedang ditonton di hadapannya.

Sudah berkali-kali saya melihat anak-anak yang diprogramkan oleh skrin yang berada di hadapan mereka ketika waktu makan. Anak-anak ini seumpama robot yang mengunyah, tanpa menunjukkan sebarang emosi dan tanpa interaksi. Mereka dinafikan hak untuk menjadi kanak-kanak yang memerlukan didikan dan bimbingan oleh orang dewasa ketika waktu makan.

Mungkin anak-anak kecil ini diharapkan lahir dalam keadaan sempurna akhlaknya tanpa bimbingan yang mengambil masa.
Mungkin anak-anak kecil ini diharapkan agar berupaya untuk memenuhi harapan dan jangkaan orang dewasa dengan serta merta.
Mungkin anak-anak kecil ini diharapkan agar berupaya menyuapkan makanan dengan sendiri tanpa mensepahkannya.
Mungkin anak-anak kecil ini diharapkan agar dapat memberi tumpuan pada makanan tanpa mengganggu.
Mungkin anak-anak kecil ini diharapkan agar melekat di tempat duduk mereka tanpa berganjak.
Mungkin anak-anak kecil ini diharapkan agar dapat membisukan mulut mereka dari bersuara.

MUSTAHIL.

Kata si Ibu “Jika saya tidak beri skrin kepada anak saya, anak saya tidak mahu makan.”

Persoalannya siapakah yang mula memberikan anak skrin?
Siapakah yang tidak melatih anak makan tanpa kebergantungan pada skrin dari awal lagi?

Waktu makan yang sepatutnya menjadi:
momen yang mewujudkan perhubungan yang rapat antara ibubapa dan anak, momen penerapan adab dan akhlak,
momen berinteraksi dan bergurau senda antara ahli keluarga,
momen memerhatikan persekitaran yang menimbulkan sifat ingin tahu,
momen memahami emosi,
momen memahami komunikasi verbal dan tidak verbal,
momen memantapkan skil motor halus dan motor kasar,
momen mengembangkan skil bahasa dan menambahkan kosa kata,
momen memahami nilai dalam keluarga dan masyarakat,
kini hanya menjadi momen mengisi perut dan membasahkan tekak sambil dihiburkan oleh watak-watak yang ditonton di skrin.

Tiada latihan pengucapan Bismillah, dan tiada doa di awal makan untuk diamalkan anak kerana anak-anak ini terlalu asyik dihiburkan.
Tiada ucapan penghargaan dan terima kasih yang diucapkan anak kepada ayah atau ibu yang berusaha menyuapkan makanan dengan penuh kasih sayang kerana anak-anak ini terlalu leka.
Tiada senyuman di antara ibu atau ayah yang menyuap dan anak yang disuap.
Tiada pandangan mata diantara ayah atau ibu dan anak,
Tiada ekspresi wajah yang menggambarkan kegembiraan, kekecewaan dan tegahan daripada ayah atau ibu untuk difahami oleh anak.
Tiada luahan emosi di antara ibubapa dan anak.
Semuanya menjadi hambar tanpa sebarang keintiman dan emosi sesama manusia.
Sedangkan perkara yang diabaikan inilah yang membezakan di antara MANUSIA dan ROBOT.

Anak-anak yang menyentuh, melihat, merasa, menghayati dan menikmati setiap butir dan suapan makanan yang masuk ke mulut mereka lebih mudah untuk mempelajari erti bersyukur akan nikmat rezeki yang dilimpahkan ke atas mereka oleh Allah SWT.
Apabila tontonan skrin dipaksakan ke atas anak ketika waktu makan dari usia awal, seluruh sensori yang melahirkan rasa kesyukuran ini akan mati kerana fokus mereka bukannya pada pengalaman menghayati rezeki yang disuapkan ke mulut mereka tetapi fokus mereka kepada pengalaman menghayati skrin.

Latihlah anak menjadi manusia yang memuliakan adab dan akhlak ketika makan, menghargai ibubapa atau orang dewasa yang menyuapkan mereka makanan, memahami bahasa kasih sayang ibubapa, menghormati perhubungan sesama manusia, peka dengan sekelilingnya dan mensyukuri rezeki pemberian Allah kepadanya walaupun anak mungkin kurang menggemarinya.

Anak-anak kita dilahirkan sebagai manusia.
Usah diubah mereka menjadi robot tanpa kerelaan mereka hanya kerana kita sangkakan itu lebih mudah.

Dalam gambar adalah anak kembar yang tidak diberikan skrin oleh ayah dan ibu mereka ketika waktu makan. Saya sendiri kagum dengan usaha ayah dan ibu ini untuk memanusiakan anak mereka walaupun sudah tentunya mencabar.

Syabas diucapkan kepada ayah dan ibu lain yang turut sama berusaha.

Noor Afidah Abu Bakar
Parent Connect Consultancy


Mudahnya Nak Instighfar Lebih 70 Kali Dalam Sehari Seperti Rasulullah SAW, Ikuti Saranan Ustaz Ini.

Tahukah anda bahawa Rasulullah SAW beristighfar lebih daripada 70 kali dalam masa sehari.

Amalan yang wajib kita luangkan untuk menjadi seorang muslim yang sempurna dunia dan akhirat.

Moga muhasabah diri buat kita agar hidup lebih berkat.

Sebagaimana peringatan ustaz ini mengenai amalan tasbih yang diamalkan oleh Rasulullah SAW.

Ikuti perkongsiannya.

Pagi ni saya nak bagi tips macamana kita semua boleh istighfar cara Rasulullah SAW.

وَاللَّهِ إِنِّي لَأَسْتَغْفِرُ اللَّهَ وَأَتُوبُ إِلَيْهِ فِي اليَوْمِ أَكْثَرَ مِنْ سَبْعِينَ مَرَّةً

“Demi Allah, sesungguhnya aku beristighfar kepada Allah dan memohon ampun kepada-Nya setiap hari lebih daripada 70 kali”.

[Riwayat al-Bukhari (6307)]

Itu level Rasulullah SAW. Seorang yang maksum. Seorang yang tak melakukan dosa. Seorang yang dijamin masuk syurga. Pun masih beristighfar dan memohon ampun kepada Allah SWT.

Level kita mesti la kena istighfar lebih banyak. Sebab kita tak terlepas dari melakukan dosa. Ada yang kecil, ada yang besar. Ada yang sengaja, ada yang tak sengaja.

Kita pun boleh contohi Rasulullah SAW. Kita mesti memperbanyakkan istighfar. Paling kurang 70 kali dalam sehari.

So, saya nak share tips macamana kita semua boleh beristighfar lebih daripada 70 sehari macam Rasulullah SAW.

-Selesai solat Subuh – 14 kali.

-Selesai solat Zohor – 14 kali.

-Selesai solat Asar – 14 kali.

– Selesai solat Maghrib – 14 kali.

– Selesai solat Isyak – 14 kali

Semuanya berjumlah 70 kali.

Macamana nak bagi lebih daripada 70 kali macam Rasulullah SAW?

Ambil la peluang selain daripada waktu solat tadi untuk tambah sendiri supaya jadi lebih daripada 70 kali.

InsyaAllah kita dah berjaya mengamalkan antara sunnah Rasulullah SAW yang paling mudah.

Salam Jumaat buat semua teman atas talian.

Perbanyakkan istighfar di hari yang mulia lagi berkat. Semoga hidup kita mendapat keredhaan dan juga rahmat.


Beli Kangkung Buat Sayur, Bahagian Pucuk Tu Jangan Masak Boleh Buat Tanam, Lepas 4 Minggu Merimbun. Memang Menjadi!

Salah satu sayur yang digemari ramai adalah sayur kangkung. Malah ada juga yang gemar makan kangkung bergitu sahaja seakan ulam.

Jika asyik beli di kedai, apa kata cuba tanam sayur ini. Bagi yang baru nak mula berkebun boleh ikut cara ini. Sayur kangkung antara sayur yang mudah hidup dan cepat tempoh masa untuk dituai.

Ikuti perkongsian ini.

Kami panggil Kangkung Paya. Atau kangkung kampung.

Tumbuh liar kat paya or mana-mana dalam hutan. Selalunya orang kat pasar tani jual seikat 2 ringgit.

Tapi dek kerana asyik beli je tiap minggu. Sebab sayur faveret atuk. Tim cubalah tanam. Kihkih. Jimat lah beberapa ringgit seminggu. Kalau setahun banyak gak jadinya.

Lagipun tak payah tunggu pasar tani dah. Anytime nak makan pun boleh petik gak. Setakat nak goreng mihun ambil sikit dah okay sangat.

Ada 2 jenis macam dalam gambar. Cara tanam dia pun senang.

1. Masa beli tu, sila ambil daun buat goreng sayur. Tinggalkan pucuk kat atas sekali dan batang dia. Ada pucuk pokok akan cepat tumbuh. Kalau terpotong pucuk dia pun takpe. No worries.

2. Rendam kejap 2/3 hari kasi akar keluar. Kadang Tim rendam sampai seminggu sebab tak sempat nak menanam. Kahkah.

3. Boleh tanam dalam campuran tanah. Tim suka campuran tanah 1:1:1. Pasir : Tanah Merah : Kompos. Atau takde pasir pun takpe sebab kangkung nak air banyak.

4. Boleh juga tanam dalam air bertakung. Tim buat macam no 3 cuma tak tebuk lubang. Kiranya ada sepasu ada lubang. Ada sepasu lagi takde lubang. Cuma Tim rasa pasu yang ada lubang pokok dia lebih cepat gemuk berbanding pasu yang bertakung air.

5. Tanam di tempat redup untuk 2 minggu. Kemudian pindahkan ke tempat panas . Tengok daun dia lecur ke tak bila kena panas. Kalau cam layu or lecur pindah balik tempat redup.

6. Boleh dah tuai lepas 4 minggu. Kemudian tuai lagi lepas 2 minggu. Atau tuai bebila nak. Batang pucuk yang potong tu boleh ditanam semula.

Kalau nak sentiasa banyak stok, tanam lah banyak-banyak. Tim pun nak tanam lagi beberapa pasu. Supaya stok sentiasa banyak.

Rujuk gambar

Selamat mencuba!

Kredit: Fatimah Naamat

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Hidup Suami Isteri Mesti Ada 2 Rasa & Kena Hari-hari Doa Untuk Kekalkan Rasa Tersebut. Sila Buat Jika Tak Biasa!

Menjalani kehidupan sebagai suami isteri agar bahagia selamanya selain kita suami isteri perlu bertolak ansur, perkara paling penting ialah tidak lupa memohon doa kepada Allah seperti dianjurkan dalam al-Quran dan disebut dalam hadis agar kita sentiasa mendapat pertolongan, perlindungan dan kekuatan rohani daripadaNya.

Apa yang pasti, semua kita mahukan sebuah kehidupan dalam berumahtangga yang mawaddah, rahmah dan sakinah. Moga-moga Allah SWT menganugerahkannya kepada kita semua. Amin!

Menurut perkongsian Ustaz Khairul Anuar Basri ada menyebut hidup bersuami isteri ni kata Al-Quran mesti ada 2 rasa [Surah Ar-Rum, ayat 21] :

Dengan rasa cinta akan saling menyayangi.

Dengan rasa cinta kita tak sanggup untuk berpisah.

Dengan rasa cinta kita akan merindu bila berjauhan.

2. Rahmah – rasa belas kasihan.

Dengan rasa belas kasihan kita akan memahami.

Dengan rasa belas kasihan kita akan bertolak ansur.

Dengan rasa belas kasihan kita akan saling memaafkan.

Perkahwinan tanpa mawaddah akan sepi.

Perkahwinan tanpa rahmah akan mati.

Amalkan Doa Ini

Duhai suami, wajib selalu amalkan doa ini.

Duhai isteri, paksa suami hafaz dan amalkan doa ini.

Duhai anak, minta ayah sentiasa bacakan doa ini.

رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا

[Surah Al-Furqan ayat 74]

“Ya Allah, kurniakan kami isteri dan anak keturunan yang menyejukkan mata memandang”.

“Ya Allah, jadikan kami imam bagi orang-orang yang bertaqwa”.

Amin ya Rabbal ‘alamin.